
CUVÂNT ÎNAINTE 


loana Voicilă Dobre vine sfioasă şi cutezătoare, după mai 
multe popasuri antologice şi ajunge până la noi, pentru a-şi face 
loc încet şi confortabil printre culorile curcubeului cu această 
carte de autor. Pentru motive bine întemeiate, fata asta şi-a 
ales fanta de lumină dintre verde şi albastru. În acest spaţiu de 
descântec, poetesa îşi deschide sufletul pentru a ne da ocazia 
să-i admirăm freamătul transparent-diafan al creuzetului literar 
şi zborul senin spre esentele cumpănite şi simple ale trăirilor ei 
artistice.Cartea de fata este partea materială şi tangibilă a 
sufletului ei de albină perenă şi consecventă propriului crez 
literar, presărat câte puţin în fiecare rostire atinsă de lumina 
argintie a versului. 

ÎNTRE VERDE ŞI ALBASTRU- loana Voicilă Dobre găseşte 
loc suficient pentru a-şi declama gândurile îmbibate de iubire, 
precum şi pentru a-şi întinde cerceaful violaceu-liliachiu al 
aşteptării şi sperantei.Gálgáie vara aici ca într-o felie de pepene 
proaspăt spintecată şi se scutură petalele florilor de nu-mă-uita, 
pregătindu-se să-şi nască bobitele năzdrăvane ale rodirii bine 
temperate. 

ÎNTRE VERDE ŞI ALBASTRU este un loc de rugăciune 
luminoasă şi limpede pentru momentele de singurătate şi 
aducere aminte a visurilor fie neatinse şi reci fie deschise prea 
de mult timp pentru a mai fi proaspete şi răcoroase.Oricum aici 


este locul reluarilor cu incetinitorul a fazelor de interes major 
sau ale noilor inceputuri mai fecunde si mai promitatoare. 

Deşi ne-am aştepta ca ÎNTRE VERDE ŞI ALBASTRU să 
nu fie loc pentru trăirile alb-umbrite ale iernii sau pentru ocrul 
vioi şi îmbelşugat al toamnei încărcate de bine, loana Voicilă 
Dobre este binecuvântată cu un bogat sentiment al abundentei 
astfel încât anotimpurile nu mai trebuie să stea intrare. Deşi 
cele două culori sugerează vara cea senină, până la urmă se 
găseşte loc pentru fiecare partea a anului, în 365 de culori şi 
nuanțe. 

Dincolo de toate şi mai presus de orice - ÎNTRE VERDE ŞI 
ALBASTRU, loana Voicilă Dobre îşi cântă iubirea. Îngână ca o 
turturea senină ca zarea şi se frământă ca o columbă albă ca 
laptele în strofe de dor generos şi atins de aşteptare. 

„Poate că aerul nu mai miroase a crini sau lacramioare,/ 
poate că timpul a aruncat parfumul acesta dulceag / odată cu 
iubirea noastră./ Poate că...între verde şi albastru cititorul îşi va 
gasi măcar o singură dată propriile linişti pentru care să 
parcurgă toată această distanţă la pas, dus-întors. Merită! 


lon Buciuman - Realizator „Poezia sperantei,, 
SPERANȚA TV 
www.ionbuciuman.ro 


Între verde şi albastru — frumuseţea 
cugetului... 


„Două lucruri îmi umplu sufletul cu veşnic nouă şi crescândă 
admiraţie şi venerație, cu cat mai des şi strălucitor se îndreaptă 
gândul meu către ele: „Cerul înstelat deasupra mea şi legea 
morală în mine...” (Kant) 

Poezia adusă în stadiul de „mestesug”, şlefuită până când 
„strălucirea” aproape că te orbeste... nu mai lasă sufletului nicio 
cale de exprimare. Poezia are nevoie de lumină caldă şi 
blândă, lumină care să-i asigure curgerea lină. Lipsită de 


spontaneitate, naturalete, lirism, poezia se stinge incet — 
transformându-se într-o „formă geometrică” fără trăire. 
Deosebite sunt versurile ce urmează, versuri în care viata 
este comparată cu o „tablă de sah”, iar piesele sunt personajele 
ce-şi joacă rolul. Fiecare mutare în acest spaţiu poate fi un 
moment de bucurie, încântare, dar şi de cumpănă şi tristeţe, 
însoțite adesea de un cântec de jale. Imaginarul este darnic cu 


cel care (curtenitor) îl „invită” într-o zi a încercărilor... la o 
partidă de şah, un joc ce se aseamănă atât de mult cu jocul 
vieţii în alb-negru... - (poeta având îndrăzneala şi curajul 


confruntărilor) 

„privesc la viata mea / ca la o tablă de şah / 

invadată de nebuni / şi cai sălbatici / ,... 

Aş numi mănunchiul de cuvinte izvorât din frumuseţea 
cugetului „pioni nevinovaţi”, pioni aduşi în faţa cititorului care va 
decide... A trimite la „moarte sigură” — de către criticii inaspriti 
de timp — nobila împletire dintre spirit şi suflet... ar fi o 
adevărată ,nebunie” şi aberaţie deoarece moartea e „sigură” 
oricum. A se lua aminte! 

Poeta nu şovăie în fata obstacolelor ce-i blochează drumul, 
ci dimpotrivă, cu abilitate, sustrage „carul reginei de alb” si 
biciuind „caii sălbatici”... porneşte spre orizonturile visate, pe 
drumuri pline de lumină — la brat cu poezia şi cu soarele-n 
priviri. 

„să privesc soarele / în adâncul luminii / 

căldura lui / mă învăluie şi soare devin!” 

( Dragoste de viata) 

Descoperim cu uşurinţă în aceste versuri dorința poetei de a 
transcede într-o altă dimensiune, de a se contopi cu astrele, cu 
cel mai mare astru „soarele” si din „adâncul luminii” să dăinuie 
deasupra lumii ca flacără supremă. Curgerea lirică este rodul 
gândurilor şi trăirilor pline de substanţă şi fineţe: 

undeva printre rânduri / ne-am întâlnit: / 

ce beție! / tu, rămâi aceeaşi / pasăre rară / tinereţe !” 

(Vis pierdut) 

Valoarea estetică este dată de capacitatea poetei de a 
subtiliza gândul, răsfățându-l şi aducându-l într-o adevărată 
stare de ,,betie”. 

adio spun / copilului din mine / şi-mi dezbrac inima / 


de un cojoc /in plina iarna. 

/ şi nu ştiu dacă e bine / sau daca focul / 

adormit în ea /va rezista în iarna grea / 

(Să-ţi rămâi credincios tie însuți!) 

Şi chiar de-a trecut prin atâtea „anotimpuri? poeta are 
curajul de a dezbrăca un „cojoc / în plină iarnă „ şi ascultă cu 
atenţie „ecoul paşilor / gândind că n-au obosit încă.” În spatele 
textului poetic veghează un înger păzitor, o voce a raţiunii 
venită din copilărie, dar şi o umbră... un glas al materiei aflată 
într-o continuă devenire şi transformare. Versurile expresive, 
metaforele - scäldändu-se în ape limpezi şi clare - 
impresionează şi aduc un plus de prospeţime şi de scânteiere. 

„un cântec de lumină ninge-a mister prin crengi 

când ciutura-nflorită adânc coboară-n suflet.”... 

(Un cântec de lumină) 

Fire aleasă şi cultivată, poeta ne rasfata cu simboluri 
diverse şi bogate, simboluri ce pun în valoare experienţa de 
alchimist, - cuvântul lipsit de crispare — fiind desprins cu 
dezinvoltură din „a soarelui paletă”. 

„sunt cântecele toate / de fulgi-petale ninse 

acolo între ape / acolo între vise”... 

( Un cântec de lumină) 

Structură poetică armonios închegată, acest cântec al 
emotiei intelectuale implică întreaga trăire a poetei — ce caută în 
natură un loc de popas şi de meditaţie. 

Si cu „rochia-nverzită prematur”, proaspătă şi plină de 
vitalitate afirmă: 

„sunt primăvara ta / şi-a florilor / 

şi liniştea venit-am, / să ţi-o fur!” 

(Sunt primăvara) 

Natura exaltă sufletul sensibil al poetei, aceasta oferindu-se 
cu entuziasm clipelor frumoase — clipe ce aduc lumina 
binefăcătoare spiritului, lumină ce se revarsă şi asupra 
versurilor elevate purtătoare de sensuri subtilizate estetic. Omul 
superior caută mereu înălțarea pe verticală, caută neobosit 
spaţiile pure, luminoase, „raza, floarea, drumul şi înaltul” aşa 
cum afirmă poeta. Verticalitate înseamnă moralitate, înseamnă 
că omul trebuie să devină conştient şi responsabil de acţiunile 
sale, de încărcătura cuvintelor rostite şi aşternute pe hârtie. 


Cuvântul — aceasta lumina interioară, flacără a spiritului — se 
vrea comunicat, daruit cu generozitate in speranta de a regasi — 
oglindită fericirea — şi-n ochii celorlalţi... fericire trăită atunci 
când s-a ,intamplat” miracolul primei iubiri: 

„Şi am găsit în ea atâta vară, / 

soare-n triluri, zumzet, clipocit! 

Şi-am iubit atunci întâia oară / 

Tot ce are viata de iubit.” 

(M-a primit la pieptul ei, pădurea) 

Mare iubitoare de natură, de frumos cu aură de mister... 
(favorită fiind primăvara ), poeta nu conteneste s-o înalțe şi s-o 
cânte în versuri — aşezând-o în suflet ca pe o adevărată 
„comoară”. Îndrăgind nespus atât răsăritul cât şi apusul cu 
minunata-i paletă coloristică, „într-o vară de poveste” se lasă 
sedusă de visul în care are „marea la picioare” şi calcă „valul 
liniştit” şi ascultă „dorul cum se tânguie” sperând că de undeva 
din „brațele cerului” va cobori iubirea mult visată. Este prezent 
în versuri sentimentul iubirii şi al tânjirii după găsirea şi 
contopirea sufletelor pereche — sentiment asociat cu cel al 
nelinistii, dezamágirii...Stingerea acestui sentiment tulbură 
sufletul ce-şi ascunde lacrima în nopţile albe de nesomn. 

„Eu nu ţi-am fost decât o primăvară,/ 

Singura lacrimă a vieții tale / 

Ce-a aşezat-o sufletul, comoară / 

În trupul blând al dalbelor petale!” 

(Primăvară-lăcrimioară) 

Limbajul poetic, ca un parfum primăvăratec, seduce cu 
uşurinţă prin frumuseţe şi naturalete: 

„În liniştea adâncă a câmpiei / 

Te-am simţit, Doamne, în lanuri fremătând. / 

Erai acolo în culmea bucuriei! / 

Priveai în bob, pâinea crescând. ”... 

(O clipă de singurătate) 

Şi iată cât de bine ştie poeta sá sădească cuvântul în locul 
cel mai prielnic. Nu puţine sunt momentele când este căutată 
singurătatea, ca o salvare, ca o nevoie de reculegere, de 
regásire a divinității şi a păcii interioare. Cuvintele curg limpezi — 
ca un izvor albastru — în deplină armonie cu trăirile-i murmurate 
discret. În fata frumosului sufletul poetic se deschide spontan, 

rămânând să contemple peisajul întâlnit în cale, cu adâncă 
consideraţie şi recunoştinţă — gândul fiind subjugat în întregime 
de farmecul fără egal- „clătind lumina în izvorul proaspăt”. 

Imaginaţia şi intelectul se prind în „jocul armonic” al 
cuvintelor — cuvinte ,frematand” ...ce încântă şi generează un 
sentiment estetic de mare delicateţe. Nu lipsesc din poem nici 
momentele de tristețe, nelinistile şi mai ales momentele de 
răscruce când viata pare a deveni o adevărată povară. În fata 
oglinzii poeta îşi trădează temerile... constientizand că 
existența efemeră, perisabilă, supusă degradării — a lăsat urme 
vizibile pe chipu-i învăluit in lumină...altădată. Expresive, 
impresionabile si de mare rafinament sunt versurile: 

„Am cerut apa / din izvorul grädinii tale / intr-o amiaza / 

cu arsita. / Aveam gura insetatä de dor, / 

mâinile tremurände / şi ochii strălucind / a speranta.”... 

(Muguri noi) 

Dincolo de obstacole, înfrângeri, zbucium, poeta îşi pune 
nădejdea în poezie, în cuvântul fragil şi gingaş considerat un 
„far” într-o lume a tenebrelor! De admirat este dorința poetei de 
a nu rămâne prizonieră unui timp trecut — timp ce a lăsat 
deseori o lacrimă pe obraji. Păşind cu nobleţe mai departe, 
aceasta îşi pune întreaga speranţă în „soarele de mâine”, în 
noile mlädite, „muguri noi”... care sunt „nepoții, adevărată 
binecuvântare şi mângâiere divină. 

„N-ai cumva un loc de taină / Unde să-mi aşez iubirea? 

Este unica-mi comoară / Ce-ti aduce fericirea!”... 

Taina este cea care infrumuseteaza şi salvează sufletul de 
la tot ce este ostil în jur. Prospetimea lirica a versurilor nu face 
decât să predispună cititorul la o trăire emoţională profundă. 

Sensibilă, deţinătoare de rezerve spirituale, poeta caută 
„semne” în tot ce o înconjoară, semne care să o ducă spre 
adevărul ființei, spre adevăratul scop al existenţei. 

Volumul de versuri „Între verde şi albastru,” purtând 
semnătura poetei loana Voicilă Dobre, semnifică spaţiul în care 
„domneşte sufletul” — suflet care are parte de clipe nenumărate 
de fericire dar şi de multe răscruci ce pândesc rătăcirea...Poeta 
loana Voicilă Dobre îşi duce existența oscilând între frumusețile 
lumii profane şi frumuseţile bănuite, neclare, misterioase ale 
unui spaţiu imaginar. 


Fire curioasă „autodidact”, iubeşte slova, cartea, dreptatea 
şi adevărul. Mereu surprinzătoare şi plină de optimism afirmă că 
este în continuă grabă să prindă „clipa în poezie.” 

Vă recomand cu căldură volumul de versuri „Între verde şi 
albastru”, volum in care îşi face loc „un univers al esentelor” si 
în care vă veţi regăsi trăirile de fiecare zi. 


Valentina Becart - laşi 


Et in Arcadia ego 


Undeva, cândva, la o margine a bărăganelor, o copilă, cu 
ochii rotunzi ca nişte bumbisori, privea din verdele câmpiei la 
semeata înfăţişare albastră a munţilor ce se profilau departe în 
zare şi de care se simțea atrasă irezistibil şi gândea cum e sá 
zbori între verde şi albastru... 

Era acolo, parcă de la începuturi şi, cu urechea trează, 
prindea torsul cunoscut al unui tractor, unul special, numai al ei, 
care-i aducea seninul pe fata, pentru că numai acolo simţea 
acea iubire profundă de tot şi de toate, fiindcă acolo era, cum 
spunea Creangă - casa părinţilor mei. „Iubirea am simtit-o-ntäi / 
în pâinea de pe masă / şi-n glasul mamei, grijuliu / ce mă striga 
prin casă.” Şi unde, cu siguranţă, cei mai mici decât ea o 
chemau dulce: dädico! 

Pentru că şi pâinea aceea venea tot din verdele dăruit al 
câmpiei privegheat de albastru, pentru că acolo, în taina 
grădinii se creştea primăvara, adică ea: 

,--0 primăvară plina de mister | Pe câmpuri, în livezi şi prin 
păduri. | Ma-mpodobesc cu flori de măr: /Tu, verde drag, iar 
inima îmi furi!” 

Şi tot acolo, era casa bunicii unde, „Totul e verde, uşile cu 
tocuri şi praguri late, / geamurile cu / pervazurile pline de flori / 
şi podina din drugi mari de lemn.”, bunica, pe care o iubea 
nespus şi care venea de la biserică, în zilele de sărbătoare “cu 
coşul tău frumos împletit de meşter, / cu canitele tale de moşi / 
împodobite cu cireşe, cu prune uscate, / cu străchinile tale 
mereu pline ,/ cu mâinile tale mereu däruinde.” Şi căreia îi va 
păstra o recunoştinţă profundă peste ani. 

Acolo loana Voicila se afla în ţinutul de legendă al fericirii 
şi, cu siguranţă, poate spune acum “Et in Arcadia ego.”. 

Între pământ şi cer, între verde şi albastru în ţinutul acela 
ferice se zámisleau speranțe, speranţe ce vor rabufni ca nişte 
furtuni verzi şi albastre prin mări de cuvinte, fiindcă Dumnezeu, 
în marea Sa milostenie, i-a dăruit acelei copile de odinioară 
lumina Sa şi a cuvântului şi căruia, dădica loana îi mulţumeşte 
acum: 

“Doamne iti mulțumesc că mi-ai dat.../ Şi, Doamne, eu iti 
mulțumesc zi de zi / Că în iubire, cu drag, tu mă tii / Dar eu nu 
ti-am dat decât poezii! / Cuvinte să spună cât pot sa slăvesc 
/lubirea de oameni şi cât ii iubesc / Si câte-am facut ca să-i 
mulțumesc.” 

Acum, când rodul furtunilor verzi şi albastre din suflet au 
poposit liniştite pe câmpiile albe ale cărţii, loana poate spune: 

„Din tot ce am .../ Nimic nu-mi aparține, doar viata ./ Am 
adus atâta iubire în ea/ încât devenită pictoriță, / am pictat în 
fiecare zi / cate un poem mut dar atât de viu! / Aici în vârful 
degetelor am totul şi mâinile îmi pun truda în oglindă ./ Viaţa 
mea, o galerie cu tablouri vii, / poeme mute de atâta culoare şi 
bucurie.” rămânând să teasa în continuare alte lumini şi culori, 
alte vise şi sperante : 

„Eu tes vise şi mă bucur...” 

Aşa cum mă bucur şi eu de reuşita ei. 


Leonid IACOB - profesor, 
Comăneşti-Bacău 

Sunt primavara 


Am palmele-nflorite 
cu narcise 

si la urechi, cercei 
de ghiocei. 

Sunt primavara 
ce-nfloreste vise, 
pe campuri 

unde zburda miei! 


Am inima-nrosita, 
un bujor 

si rochia-nverzita 
prematur. 

Sunt primavara ta 
si-a florilor 

şi liniştea venit-am 
să ţi-o fur! 


Am ochii, scânteieri 
de stele noi 

şi sufletul 

deschis spre soare. 
Sunt primăvara, 
darnică în ploi, 
mamă 

semintei roditoare! 


Betie de primavara 


Te-mbata, de parfumul florii de salcam 
De albul ei ca tâmpla milenară! 
Trimite-n dimineaţă al tău gând, 
Scânteie din făclia de aseară! 


Tăcerile s-or încălzi la soare 

Şi ochii s-or clăti în verde pur. 
S-o limpezi iubirea din izvoare 
Şi-o floare va fi totul împrejur! 


Arcuşul va-ncropi o melodie, 
Vioara inimii o să tresalte 

Şi visul, ca un puf de păpădie 
Se va-nalta pe notele înalte! 


Te-mbată, de parfumul florii de salcâm 
De albul ei ca tâmpla milenară! 
Trimite-n dimineaţă al tău gând, 
Scânteie din făclia de aseară! 


Primavara-lacramioara 


Eu nu ţi-am fost decât, o primăvară, 
Parfum de dor şi dragoste şi rouă 
Ce te-au înnobilat întâia oară 

C-un nume nou şi cu o haină nouă. 


Eu nu ţi-am fost decât o primăvară 
Prin zecile de primăveri tăcute 

Şi am rămas o tristă lăcrămioară 
Într-o grădină-a florilor pierdute. 


Eu nu ţi-am fost decât o primăvară, 
O lacrimă, sub raza vieţii tale 

Ce-a aşezat-o sufletul, comoară 

În trupul blând al dalbelor petale. 


Uimire 


Primăvara canta-n strună florilor, de „ziua bunal,, 


Şi-n pădurea fermecată, roua clipei din petale, 
Curcubeie mii arată şi-n privirea dumitale. 


Pretutindeni e-armonie.Verdele e-un împărat 
Ce-a sosit cu veselie şi cu floare-ncoronat. 


Primăverii se vrea mire.Canta în privirea lui 
Toată floarea câmpului, iar în ochii ei- uimire! 


Din adâncuri de lumină, legănate-n al lui cânt 
Ivesc susur de izvoare, primăverii sipotind. 


Din mireasma revărsată peste zări, cu dărnicie, 
Blânda sărutare-a clipei, toate visele învie! 


Şi-ntr-o rază împletită cu a ochilor dorinţă, 
Primaverii-ntotdeauna, verdele-i e nazuinta. 

Poem in oglinda 


Ploaia primăverii, iată, tot pământul îl îmbată! 

Mai vioi respiră floarea când în stropi se cerne zarea. 
Mult mai veselă-i chemarea şi mai dulce sărutarea! 
Ochii tăi strălucitori, mult mai verzi răsar în zori! 


Ochii tăi strălucitori, mult mai verzi răsar în zori! 

Mult mai veselă-i chemarea şi mai dulce sărutarea. 
Mai vioi respiră floarea când în stropi se cerne zarea. 
Ploaia primăverii, iată, tot pământul îl îmbată! 


Dragoste frageda 


Peste verdele-n nestire, ploua- lacrimi de iubire. 
Canta-n fiecare floare, dragostea ca o chitară. 
Cântec nou, de înflorire străluceşte în privire 

Şi iubesc, a câta oară, ochii tăi de primăvară?! 


Cântă-n fiecare floare, dragostea ca o chitară 
Cand zefirul unduieste firul ierbii ce zambeste. 
Pădurile şuşotesc, frunzele se-nveselesc 

Şi obrajii-mi se roşesc, c-au aflat cât te iubesc! 


Cântec nou, de înflorire, străluceşte în privire. 
Primăvara dă de ştire, vieţii, de a ei sosire 
Şi mä-nväluie-n iubire, armonie, strălucire 
Şi iubesc a ei menire şi iubesc, iubesc, iubire! 


Şi iubesc, a câta oară, ochii tăi de primăvară, 
Geana şi clipirea lor ca petala florilor, 
Florilor de viorea care-mi ascund dragostea 


Şi mă rog iar, să mi-o dea, ca să gust amar din ea! 


Peste verdele-n neştire, plouă- lacrimi de iubire. 
Cântă-n fiecare floare, dragostea ca o chitară. 
Cântec nou, de înflorire străluceşte în privire 

Şi iubesc, a câta oară, ochii tăi de primăvară?! 

Bucuria inimii 


Au înflorit caişii aşa cum visele-nfloresc 
Şi simt o bucurie ce nu pot să o definesc! 


E numai primăvara, ce-n suflet mă inundă, 
Lumina vieții calmă, iubirea ce abundă. 


Au înflorit caişii, inimii mele-i spun! 
Narcise şi lalele îmi înfloresc în drum. 


Tu, bucură-te iară, inimă iubitoare! 
Rămâi, în primăvară, cea mai frumoasă floare! 


lubirea primăverii 


M-ai legánat pe braţe, te-am mângâiat pe suflet 
Când mi-ai cântat tot dorul ce se revarsă-n flori. 
Te-am legănat în vise, m-ai mângâiat pe creştet 
Şi-n primăvara asta, tu iar îmi dai fiori! 


M-a legänat zefirul ce l-ai trimis cu soapte 

Şi mi-a întins potirul miresmelor din ape. 

Te-am mângâiat cu raza, care-a irumpt din piept 
Şi-ai înflorit la gândul, nopților in care te aştept. 


23 


Un bujor si-o lacramioara 


Adapa-te, din lacrima-mi iubite! 
Bujor sa-ti fie fata, iar in zori 
Si, din atâtea gânduri risipite 
Te-adună şi trăieşte printre flori! 


Am să m-adăp din lacrima-ti curată 
Sa văd de vei putea uita vreodată! 
O viata am trăit, doar printre flori 
Şi am iubit de zeci şi zeci de ori. 


Sunt lăcrămioara albă, înflorită 

Si, de bujor, aş vrea să fiu iubită! 
Şi am să fiu acum şi mai concisă: 
Cunosc iubirea ta pentru narcisă! 


Mai ştiu că-n fiecare primăvară, 
Privirea altei flori ai căutat... 

Eu sunt prea mică şi sunt rară 
Si, lacrimi, pentru tine am vărsat! 


Ah, lăcrămioara mea dorită 
Am în obraji prea mulţi bujori! 
De-ai fi a mea, ai fi mai fericită, 
Şi cea mai răpitoare dintre flori! 


Roua dragostei de viata 


Eu te simt in raza blândă, primăvară parfumata! 
În dorinţa mea, arzändä te presimt ca niciodată. 
Tu, în zori, pe-o adiere, calmă şi uşoară vii 

Să creşti mugurii de miere, pomilor şi printre vii. 


Stralucesti, purtând în plete, un noian de violete 
lar din galbene narcise impletesti noaptea la vise. 
Eu te am în suflet, fata!Tu, mereu îmi infloresti 
Floarea vietii, parfumatä cu idile şi poveşti! 


Un bujor-aprins zâmbeşte unei dalbe lăcrămioare. 
Faţa ta, iar străluceşte, lăcrimând de-atâta floare! 
Roua dragostei de viata, tot preface-n nestemate 
Şi mi-am dat cu ea pe fata să fiu primăvară-n toate! 


Tinerețe 


O fărâmă de visare, un mister desprins din soare, 
O clipită nedospită din a inimii ispită, 

Răsărit plutind pe ape, un ecou din val în val, 
Azi, surasul mi-l adapă cu un iz de ideal. 


Din parfumul de pădure proaspătă, încremenită, 
În savoarea cea de mure, simt gurita ta iubită. 
Şi-n cărarea şerpuită, raze blânde-n curcubeu 
Împletesc şirag, aevea, cu iubire, pasul tău. 

Gradina soarelui 


Nimic nu se compara 

cu diminetile de vara 

din gradina cu iasomie 

si trandafiri, o mie! 

Atâta forfota e în zori, 

în grădina de flori 

încât văd 

cum se trezeşte o poezie, 
adormită aseară 

în care, florile s-au colorat 
în asfintit-roscat. 


lubirea verii 


Prin padure, 

Timpul pare să fi încetinit, 

Să nu tulbure indragostitii. 

Copacii se privesc linistiti în ochi, 

Mirându-se fiecare de verdeata celuilalt, 
Contemplând vara în inima iubitei. 

Şi pare că, în vara asta 

S-au văzut pentru prima dată! 

Si, niciodată verdele n-a fost mai verde, 
Mangiierile mai tandre şi soarele mai arzător! 

Azi sunt fericita, fara motiv! 


Azi sunt fericita, fara motiv! 
Un motiv ar fi totusi, 
aripile de fluture in zbor. 


Stiti cati fluturi am vazut azi? 
Dar, cate culori s-au strans, 
sa le impodobeasca aripile? 


Privirea mi-a zburat odata cu ei 
şi mirosul fiecărei flori m-a ametit. 
Poate, de aceea sunt fericită, fără motiv! 


Poate sunt deja un fluture 
şi nu mi-am văzut aripile până acum! 
Poate că parfumul e de vină sau vântul. 


Azi sunt fericită! Toţi fluturii, toate florile 
mi-au cântat, au dansat, s-au jucat. 
lată un motiv ca să fiu fericită! 


cannot 

Floarea-soarelui 


Buna dimineata, Soare! 

spuse floarea 

şi el îi dărui petale noi din raze 

şi cu un nume nou o inalta. 

Buna dimineaţa, floarea-soarelui! 
spun copiii 

şi fiinţa ei îşi pleacă privirea 

din cerul pământesc 

desenând umbre razelor împărăteşti. 
Fericiti, fiii Terrei 

mângâie încă astrul iradiind în floare. 


Toamna vieții 


Sunt un strugure dulce, 
amintind primăvara, curcubeu de culori. 


Sunt un strugure colorat 
amintind vara, însorită mereu. 


Sunt un strugure parfumat, 
ce păstrează toamna, hrănind amintiri. 


Dulce, colorat, parfumat, 
strugure în formă de inimă, 


păstrat cu grijă peste iarnă 
vreau să rămân pentru tine! 


Sa ai marea... 


Sa ai marea la picioare, sa calci valul linistit 

Si vrajit, pe tarmul zilei, să priveşti spre răsărit! 
Să ai marea la picioare într-o vară de poveste, 
Bucuria mare-a mării doar în sufletul tău este! 


Să ai marea zbuciumată, valul să te biciuie 
Şi s-asculti, ca niciodată, dorul, cum se tânguie! 
Să ai marea la picioare, dragostea-n esenţa sa 
$i tu însuţi să fii mare, de iubire, undeva... 


31 


32 


Dor de toamna 


Mi-e dor de fumul serii, de luna coapta în lumina, 
De rasetul meu de copila si dansul frunzelor, puzderii! 


Mi-e dor de rumena gutuie, coapta-n jar de crengi uscate, 
Şi de toamna aramie, dulce, darnică în toate! 


Mi-e dor de mustul tămâios, nectar din soare adunat, 
De strugurele credincios ce vara-ntreagă s-a bronzat! 


Toamna din oglinda mea 


Plină-i toamna de parfum cu cerceii ei din struguri! 
Colieru-i din castane mai aprinde-n inimi, ruguri. 


Şi-a luat rochia de frunze, decorată-n stilul ei 
Şi cu rubiniu pe buze a pornit-o pe alei. 


Are paşii masurati şi privirile blajine. 
Toamna, de o căutaţi, e-n oglinda-aici, la mine! 

lubirea toamnei mele 


lubirea ma cheama, de mana, s-o tin 
Cand zburda pe dealuri, primavaratec. 

li spun că mi-e toamnă si prin paru-i lin, 
Vârtejuri de frunze s-au prins, nebunatec. 


Dar ea, nu mă ascultă! Are visele ei 
Şi veselă mă-ndeamnă spre creste. 
Îi spun: vine iarna şi-n păr şi pe-alei! 
Ea trece, râzând peste toate aceste. 


lubirea mă cheamă şi cu ochii închişi 
Mă las purtată de mâna-i arzândă. 
Mă duce-n înalturi, mă plimbă-n abis, 
l-accept nebunia şi trăiesc un vis! 


Frunză ruginie 


Frunză, frunză ruginie! Cine dorul tău îl ştie, 
Intelege de ce pleci pe ape şi pe poteci! 


Frunză, ruginie Doamnă, vine-n zborul tău o toamnă 
Mănoasă şi generoasă şi se cuibăreşte-n casă! 


Pică-n zborul tău alene, vara, adormind pe gene. 
Pică visele brumate, la pământ, înspăimântate! 


Corn de timp vrajit 


Toamna asta e frumoasa, luminoasa ca un gand! 
Mi-a pastrat soarele-n casa si-amintirile pe rand. 
Cu caldura-i de poveste ma-nconjoara bratul ei. 
Luminoasă toamnă este peste suflet şi pe-alei! 


Toamna asta-i minunată, generoasă peste poate, 
Cu vinul mustind pe masă, jubilând printre bucate! 
Şi-n poiana toamnei noastre, prefăcută-n primăvară, 
Suntem regii către care, ploi de stele iar coboară. 


Visele se cern, fantastic, dintr-un corn de timp vräjit 
Ca o veste minunată ce pământul a-nverzit! 
Sufletele cântă iarăşi melodii de mult uitate 

Şi amurgul-sur coboară, legănând acestea toate. 

Zvon de iarna 


S-a-ntristat deodată, toamna. Şuiera vântul prin crengi 
Spulberând la întâmplare toate frunzele slăbite. 

S-a ascuns deodată, prinţul, după nori şi a lăsat-o 
Vântului, s-o ameteasca în tristeti invartejite. 


S-a zvonit că mâine-n zori, sora-şi cheamă-n ajutor 
Ca să-şi cearnă fulguirea în covor după covor. 

Simt că peste-acestea toate: vară, toamnă, primăvară, 
Soarele, din raza-i sfântă, doar dreptate va împarte 


Dându-i iernii cât doreşte, primăverii ce-a visat, 
Verii- dragostea lui toată, toamnei- rodul cel bogat! 


- 

Flacara tremuranda 


Privesc în adâncul luminii din semineu. 
Ceaiul s-a răcit. Gândurile m-au purtat departe... 
Mireasma mentei răzbate în încăpere. 
Privesc fascinată, flacăra tremurândă 
Ca dragostea mea, pentru tine! 


Noapte de iarna 


Afara, in albul zapezii, 

Se cern vise mari din înalt 

Si parca te simt mai aproape 
lar dorul se vrea alinat. 


O vraja e totul in jur 

Şi iarna la foc mi-o petrec 
Când stelele nopţii devin 
Minuni pentru clipe ce trec... 


E sfântă această pace! 

Copiii mi se odihnesc. 

Mă rog, cu smerenie, Doamne, 
Ai grijă de cei, ce-i iubesc! 


S-a întors iarna! 


S-a întors iarna. 

Ca o privire furioasă, 
ca o femeie geloasă 
la soba de-acasă, 
iarna s-a întors! 

In lumea iubirii 

Rasarit 


Zori de zi, zori de zi, in lumina reinvii 
Visul adormit în seară, ridicând o pânză iară, 
Picurând arsura razei peste începutul frazei! 


Zori de zi, zori de zi, roua-ntinselor câmpii, 
Luminiş scăldat în rouă, cale veche, cale nouă... 
Pe pământul-labirint, fericirile mă mint 


Şi mă-ntorc orice ar fi, tot la tine, zori de zi! 


Pentru noi 


Pentru noi, 

voi opri timpul in loc 

si ploaia voi aduce, in desert 
dăruindu-i 

păduri tropicale! 

Pentru noi, 

nimic nu-i prea mult, 

pentru visele tale! 


Pentru noi, 

izvoare limpezi 

voi scoate din adâncuri, 
să-ți înviorezi fata, 

în răsărit! 

Pentru noi, 

sálas de alge, în suflet, 
iubirii i-am clădit! 


Pentru noi, 

fructe exotice 

voi culege în panere, 

cu grijă, aşezându-le. 
Pentru noi, 

din dulceata lor,viata noua 
vom creste, sub soare, 
împlinind-o! 

Amintire 


Bratele tale m-au primit si m-au leganat. 
Copil am redevenit atunci! 

Grijile mi-au dispărut, lumea s-a volatilizat. 
Eram numai noi. 

Tu-leagănul iubirii mele, 

mirat, speriat, fericit că am răspuns 
chemării tale, din adâncuri... 


Soarele rasarea pe chipul tau 


De pe pod, privirile noastre urcau pe firul apei. 

Acolo, soarele strălucea ca o moneda în apa limpede. 
Priveam amândoi, în tăcere, asfintitul. 

Şi tu zâmbeai atât de frumos încât, 

Am surprins, pentru o clipă, 

Răsăritul pe chipul tău. 


Darul meu 


Pe banca din parc aşteptai viitorul. 
Erai, atât de încordat, 

Cu pumnii strânşi, asteptänd! 
Voiam, să mă cuprindă braţele tale 
Dar palmele nu le-ai întins. 

Privirea ta, nu m-a atins! 

Cum să poţi primi viitorul, 

Altflel, decât cu braţele deschise? 
Deschide-ti, inima, în primăvară 

Şi uită de iarna din noi! 

Şi, du-mă, departe, cât mai departe! 
Roteşte-mă, în alte ochiuri de viaţă, 
Să ajung la inima ta 

Şi al nostru va fi viitorul! 

În lumea iubirii 


În lumea în care se naşte iubirea 

Sunt numai parfumuri de roze. 

Acolo vin fluturi să-şi clătească privirea 
Cu iasomii, trandafiri, tuberoze. 


În lumea în care se naşte iubirea 
Sunt numai cuvinte de plus. 

Să mângâie suflete le este menirea, 
S-alunece lin pe arcus. 


In lumea in care se naste iubirea 

E limpede apa şi-i aspru pârjol. 
Făcută-i din inimi ce-şi duc fericirea, 
Pământului, dându-i ocol. 


lubita-floare 


Sunt floarea, 

iubita ale cărei petale le rupi, inconştient, 
zicandu-ti: mă iubeşte, nu mă iubeşte, 
mă iubeşte, nu mă iubeşte... 

Şi zilele trec şi cu fiecare petală pierdută 
mă întreb: mă iubeşte? nu mă iubeşte! 
mă iubeşte? nu mă iubeşte... 

Mă iubeeşte! 


Noapte violeta 


Flori de zambet daruind, din a soarelui paleta, 
Ochii-n lacrimi mi-i surprind, aplecati spre-o violeta. 
Mi-ai trimis-o pe-o clipire şi descopar şi în plete, 
Dintr-un farmec de iubire, un noian de violete. 


Ba, mai mult, întreaga fire, violetă azi îmi pare! 
Cum mă ştii, dintotdeuna, eu iubesc astă culoare! 
Şi-ntr-o noapte violetă, învăluită-n violet 

Am să-ţi vin în vis, cocheta, tiptil, tandru şi discret. 

Darurile vietii 


Pentru fiecare spin vin sa-ti dau un trandafir! 
Pentru fiecare rană o sa ning din cer, o maná. 


Pentru fiecare clipă de visare, din cuvânt, 
Mă inclin pan’ la pământ şi ma-nalt pe o aripă. 


Pentru fiecare vis, pe-o undă de dor, trimis 
Dăruiesc speranța mea.Tu să-mi dai inima ta! 


Gânduri de dragoste 


Am pus în ochi, lumina ce din adâncu-mi vine 
Să-ţi lumineze drumul spre-a mea ființă mică. 
Tristetea să-mi ascundă, chiar şi singurătatea 
Şi lacrima din gene, să nu o vezi când pică. 


Eu aş veni la tine, acum şi-n orice clipă, 

Din cântecele lumii doar unul să mi-l canti! 
Acolo unde marea, un munte înfiripă 

Sá iti rămân chemarea, să ne iubim cuminti. 


Loc de taina 


N-ai cumva, un loc de taina 
Unde să-mi aşez iubirea? 
Este unica-mi comoară 
Ce-ti aduce fericirea! 


Ştii cumva un loc anume 
Unde pacea să-şi găsească, 


Şi-unde masa, somnul, toate, 


Să înceapă să-i tihnească? 


N-ai cumva, un loc la tine, 
Vreo firidă luminoasă 

S-o primeşti la adăpost 
De lumea prea artagoasa? 


De-ai primi-o-n ochii tăi, 
Blânzi, adânci şi temători 
S-ar simti în largul ei. 
l-ar da vieții, dragi culori! 


De-ai păstra-o-n palma ta, 
Mângâiere-o să devină 

Şi s-aşezi pe frunte-aş vrea 
Infinita ei, lumină! 

Gand de seara 


iti trimit un gând de seară, 
În speranţa că-l vei prinde, 
Să-l aducă trenul care 

O iluzie ne vinde. 


Ti-as trimite mângâierea, 
Ce doresc si ce doreşti, 

Să strivească depărtarea 
Şi în ochi să mă priveşti! 


Să găseşti, în ei, cuprinsul, 
Visului avut de tine 

Şi să te scufunzi în dânsul 
Precum algele marine. 


Să te laşi hrănit de dulcea, 
De plăcuta-mi apă vie 

Şi oceanul meu de vise 
Să te legene-n vecie! 


iti trimit un gând de seară, 
În speranţa că-l vei prinde, 
Să-l aducă trenul care 

O iluzie ne vinde. 


M-a primit la pieptul ei, padurea 


M-a primit la pieptul ei, pădurea 

Şi pe umeri, păsări mii mi-a pus. 
Luminiş mi-a strecurat în suflet 
Şi-am rămas, de dragoste pătruns. 


Şi m-a legănat pe crengi de vise 
Când cu frunze m-a împodobit. 
Şi-am simţit că mă ridic la ceruri 
Când pădurea-n suflet m-a primit. 


Şi-am găsit la ea, atâta vară, 
Soare-n triluri, zumzet, clipocit! 
Si-am iubit atunci, întâia oară, 
Tot ce are viaţa de iubit: 


Raza, floarea, drumul şi înaltul, 
Râu lunatic ce ridică nori de vis, 
Curcubeul, foşnetul, cântatul 
Din pădurea vietii-paradis. 

lubirea mea cu sufletul curat 


Te-am cautat mereu, 

de cand ma stiu, 

în norii ce treceau voiosi 
deasupra mea. 

Şi azi te chem 

cât nu e prea târziu, 

şi îi zăresc iar, 

doldora de nea. 


Te-am căutat mereu, 
de cand mă ştiu, 

în limpezimea apei 
de izvor. 

Şi azi te chem 

cât nu e prea târziu, 
când arde-n suflet, 
necuprinsul dor. 


Te-am căutat mereu, 
de când mă ştiu, 

în raza soarelui 

ce îmi zâmbea roşcat. 
Şi azi te chem 

cât nu e prea târziu, 
iubirea mea, 

cu sufletul curat! 


Am si vise si iluzii 


Eu tes vise şi ma bucur ca visand mereu sub stele, 
Multe au irumpt în mugur şi s-au pârguit devreme. 
Şi am vise zămislite din credinţa că într-o zi, 

lar mă vei vedea, iubire, şi-ai sa-nfloresti bucurii! 


Am iluzii minunate, cum că timpu-ar sta loc 
Să mi le-ncarce pe toate cu iubire şi noroc. 
Am iluzii încercate de nelinisti şi dureri. 

Dar acum, acestea toate, sunt realităţi de ieri. 

Daca ai veni... 


Daca ai veni, 

ti-as întinde mana 

si tu mi-ai raspunde 
c-un fluture zglobiu 
în colțul gurii... 

Dacă ai veni, 

ti-as aşterne clipa, 
covor de nestemate, 
să-mi rămâi aproape. 
Dacă ai veni, 

ti-as dărui o floare 
pentru fiecare clipire 
regăsită-n iubire. 
Dacă ai veni, 

fiecare mângâiere 
de lapte şi miere 

aş preface-o-n avere! 


imbratisarea nopții de mătase 


Noaptea albă, de mătase, dacă ne-ar învălui 
Ochii i-aş lăsa să-ţi soarbă toată vraja inimii. 
Buzele-aş pune pecete, fruntii tale ne-ndoios 
Şi-aş lăsa, să mă îmbete roua ei, miraculos! 


Mâinile mi te-ar cuprinde într-o lunga-mbratisare 
Şi în noapte aş aprinde cel mai sfânt dintre altare! 
Flacara-fiinta vie aş arde în focul său 

Descriind, o vâlvătaie către cerul panaceu! 

Sa nu ma-ntrebi! 


Sa nu ma-ntrebi, 
unde mi-e gandul 
de-mi vezi 

privirea-n gol, 
pierduta! 

Poate 

că-l mângâie 

aevea, 

fiinţa ce iti pare mută! 


Sa nu ma-ntrebi, 
de ce, tacerea 
ma insoteste 
pe-nserat! 

Poate că 

îmi descopăr 
vrerea 

din cântecul 

ce n-am cântat... 


Să nu mă-ntrebi, 
nimic, acum, 
când 

în răscruci 

se întretaie, 
atâtea drumuri 
nestiute 

si inima 

mi-e valvataie! 


Muguri noi 


Am batut 

la poarta sufletului tau 
intr-o dimineata 

de matase 

albastra. 

Aveai iubirea 

prinsa la reverul 
zambetului 
inmiresmat. 


Am cerut apä 

din izvorul 

grädinii tale 

într-o amiază 

cu arsita. 

Aveam gura insetata, 
mainile tremurande 
si ochii stralucind 

a speranta. 


Am vestit amandoi, 
primavara, 
imprastiind ceata 
gradinii-comoara, 
leganand 

mugurii florilor 
doldora de viaţă, 
într-o imbrätisare 


de îngeri, cu aripile eterne. 

Rascrucea 


Viata ei, carare lina, un fir de matase fina, 
Ghem de dor neinasprit, pe pamant, rostogolit. 
Viata lui- drum insorit, venind dinspre rasarit. 


La rascruce s-au gasit cararea si-un drum batut. 
Au tot stat si s-au privit... Nemilos, timpu-a trecut 
Tot cu soarele grabit, zi de zi, spre asfintit. 


Bine ai venit! 


Buna seara, glas de lira ce ma-ncanti si ma descanti! 
Din a nopții feerie numai tu má mai incänti... 

Tu îmi eşti acum colinda, darul inimii ravnit. 

În parfum de levantica şi de mirt, eu te-am primit! 


Ti-ntind galbena gutuie, te alint cu busuioc, 

Dulce, dar şi amăruie, să-mi fii viata în noroc! 
Ma-nsotesti, mă iei de mana şi îmi aperi al meu pas 
Când, cu dulcea ta cântare, dar de suflet mi-ai rămas! 


În căutarea oglinzii 


Când se sfârşesc iubirile, 
rămâi din nou, doar cu tine 
şi te sperie faptul 

că nu te mai recunosti... 
Esti de fiecare data 

o alta ființă 

şi numai o nouă oglindă 
va face să te regasesti. 

Si, ce chip frumos răsare 
din focul noii iubiri! 


Imbrätisarea unui vis 


Este-atât de frumos, 

cântul visului tău, 

că plânge vioara, 

tresărind sub mătasea lui albă! 
Un înger păzeşte acest vis. 

Şi, Doamne, dă-mi putere 

să-l cobor din înalturi 

şi să-l păstrez 

în raiul sufletului meu! 

Noapte cu tine 


Pe umeri de ingeri, 
veniti in fereastra, 

în noaptea albastră 
un ochi mă veghează. 
Şi visu-i mai tandru, 
în suflet sihastru, 
născând vii arpegii 

în inima trează. 


Cu aripi de mătase, 
un cântec se zbate, 
răsună-n unghere, 
lumini răspândind. 
În liniştea nopții, 
vibrând de nelinişti 
mi-apare-n retină, 
un chip vălurind. 


Şi geana-l închide 

în clipa furată 

şi-o lacrimă curge 
pentru vis, prinos. 
Când somnul mă fură, 
pe-un cal nebunatec, 


mă-nchid într-un zâmbet 


pentru Făt-Frumos! 

Să-ţi rămâi credincios tie însuți! 


Adio, spun copilului din mine 
şi-mi dezbrac inima 
de un cojoc în plină iarnă! 


Şi nici nu ştiu dacă e bine 
sau dacă focul adormit în ea 
va rezista în iarna grea... 


Dar el nu vrea să-şi ia,, adio!,, 
şi mă petrec în umbra lui 
prin veri şi ierni, drum amărui. 


Îl simt de-a stânga cu-n surâs, 
de bun străjer, ce devotat 
prin graniti multe m-a purtat. 


Copile drag, cu ochii mari 
şi inima, cât lumea toată: 
ti-am dat o viata adevărată! 


Si, fiindcă ai rămas cu mine 
ţi-am împlinit sublimul vis 
ce îl purtai în suflet, scris! 


Un cantec de lumina 


Un cantec de lumina, 
ninge-a mister prin crengi 
cand ciutura-nflorita, 
adanc cobora-n suflet. 
Izvoru-i nesecat, 

cu apa cea mai lina, 
răcoare-i e iubirii 

cu arsita în umblet. 


Un cântec de lumină 
ninge cu maci în pleoape 
când somnul noptii vine 
să-ți dăruiască vise. 
Acolo te simt eu, 

de mine, mai aproape, 

în apele duioase poveşti 
încă nescrise. 


Sunt cântecele toate, 
de fulgi-petale, ninse, 
acolo între ape, 
acolo între vise... 

Inimi gemene 


Vechiul pian intr-o sala sedea 
şi mana iubirii o aştepta. 
Degete lungi, el îşi imagina, 
lunecând pe clapa sa... 


Şi-atunci pianul cânta: 

vino, fetito, să mă mângăi, 
Vreau dorul tău sub căpătâi! 
În noi acorduri, să tresar uşor, 


Sub mâna ta să simt că zbor, 
să-mi fii bucurie şi-amor! 
Vino, să-mi scrii o poezie 

şi note dulci iti dau, o mie! 


Două zâne bune 


Am dat nume de înger viitorului. 
Angela Irina mă strânge de mână 
şi simt că vom călători ani buni aşa, 
eu- zâna ei, ea- zâna mea! 


lubirea 


lubirea am simtit-o-ntai 
în pâinea de pe masa 
şi-n glasul mamei, grijuliu 
când mă striga prin casă. 


Şi-apoi, cățelul, Leul meu, 
(un dar de la bunica) 

se gudura la pieptul meu. 
Eu îi eram mămica! 


Şi când udam frumoase flori, 
(copilă-n grădiniță), 

un fluture o căuta 

pe-un fir de romanita. 


Mi-a apărut apoi în toate, 
în ochi de-nvatatoare, 

în muzică, în vers, în carte 
şi-n planta ce răsare. 


În tot ce, soarele lumină, 
născut în bucurii, 

iubirea, recunosc stăpână. 
lubesc pentru-a trăi! 

Puterea cuvantului scris 


Pe cand, pe tablita scriam, 
Scrijelind, cu-n condei ascutit 
Mirata, imi descopeream 
Numele ce mi-l port smerit. 


Bătrâna, ce mi-a pus în mâini, 
Tablita cu ramă de lemn 

Mi-a dat toată dragostea sa 
Şi cel mai cuminte îndemn. 


Şi, parcă-mi dădea o icoană, 
Un odor al sau, mult iubit. 
Mi-a rămas, în suflet, o mamă 
Ce-o plânge azi, gândul cernit. 


N-a prins să vadă, nicicând, 
Din mâna ce-odată-a condus 
Pe-o mică tăbliță de scris: 
Omagiul, din suflet adus! 


= 

Dimineata unui vis 


Azi, iti vin cu flori in brate 
(Trandafiri albi din gradina) 
Sa-ti impodobesc cu ele 
Casa-n zori si-a ta inima. 


Ma strecor, pe negandite, 
Pasi de dans ma ispitesc. 
Învârtindu-mă, iubite, 

La pieptul tău mă trezesc! 


$i, cu braţele întinse, 
Universul mi-l cuprinzi 

lar din flori îmi faci coroană 
Printre sărutări fierbinți. 


Sunt prințesă şi sunt zână, 
În oglinda ta din piept. 

Şi mi-s vesela stăpână 

A iubirii ce-o aştept. 


Perna, mi-e din flori făcută, 
Patul din mireasma lor. 
Printre ele, jucăuşă 

lar îmi bucur al meu dor! 

Ce frumos am trait! 


$ Ge 

Ce frumos am trăit! 


Îmi ascult uneori, atent, 
ecoul paşilor 

gândind că n-au obosit încă. 
În ei simt trecerea timpului 
şi-mi regăsesc 

voința de stâncă. 


Bătăile inimii nu-mi sunt 
singuratice. 

Îmi urmează paşii cadentat. 
Prin anotimpuri 

mă poartă, voiosi, 

mereu pe drumuri de neumblat. 


Îmi simt amintirile 
încrustate 

în talpa rănită de dor 

şi văd cum din ele răzbate 
al dorinţei de viaţă, 

izvor. 


Şi merg, merg mai departe 
sângerând. 

Lacrimile mi le înghit 

si rad-plangand, hohotind. 
Ce frumos, Doamne, 

am trait! 


Semanatorul-culegator 


Eu ma întreb, de multe ori, dacă-am fost bun semanator, 
Daca samanta ce-am ales va face rod bun de cules. 
Privesc la fii mei pe rand. Nici nu le trece azi prin gand 
Din cata munca s-au ivit şi cate nopţi i-am ocrotit! 


Sunt mai înalţi şi sunt vanjosi, toţi trei sunt nişte Feti-Frumosi 
Şi-n fiecare vad ceva, smuls parcă, din ființa mea. 

Parcă sunt gemeni sau tripleti! M-am prelungit în aste vieți 
Cu suflet de semănător şi cu speranţe pe ogor. 


Mă văd trăind peste un veac în care am lucrat cu-n ac 
O broderie minunată, de vieţi şi nu-s insingurata. 

Voi fi prin ei culegător şi fericită-n viitor 

$i fiecare va purta mesajul din sămânţa grea. 


Si, o nepoată, răsfoind album de poze sau citind, 

Va aminti de ziua-n care am semănat spre neuitare: 
Cuvinte multe din iubire, copii să intru-n nemurire, 
Flori vesele spre încântare şi viata ei spre continuare. 

„Cânta la Stupca o vioară” 


„Cânta la Stupca o vioară” 

Şi lumii spus i-a fost apoi 

Că doina noastră-i lăcrămioară 
Nemuritoare pentru noi! 


Ea asculta plângând, pădurea 
Din dealurile înverzite 
Strângându-le în doină, toate, 
Minuni de Domnul hărăzite! 


Balada e din neam viteaz, 

Ce-i trăitor printre ponoare, 

Cu suflet mândru, pururi treaz 
Şi-i cel mai brav dintre popoare! 


Şi marea plânse dorul ei 

Şi adăstă lângă vioară, 

lar cântecul ne-a fost temei 
Când am cântat-o-ntâia oară! 


Vis pierdut 


Undeva, printre randuri 
ne-am întâlnit. 
Ce beţie! 


Plecasem în gânduri 
cu aripa 
frântă. 


Timpul mi-a lipit-o, 
să-ţi pot imbratisa 
durerea. 


A urmat un dans 
de nori 
de fum şi cenuşă. 


Plouă şi pământul 
se îngraşă iar 
cu regrete tardive. 


Tu, rămâi aceeaşi 


pasăre rară, 
tinerețe! 

Dragoste de viata 


lubesc ploaia, vantul salbatic, 
zapada, cernand singuratic. 

Şi totuşi insist şi totuşi risc, 

să privesc soarele în adâncul luminii. 
Căldura lui mă învăluie şi soare devin! 


Îngerul grădinii 


Eram un fluture mic şi jucaus. 
Te iubeam atât de mult că 
spuneam tuturor, în zborul meu, 
iubesc, iubesc, iubesc! 


Numai pe tine te lăsam să-mi mângâi culorile 
(curcubeul în care mă înfăşase viata). 
Toţi te invidiau pentru fluturele din grădina ta! 


Şi tu invidiai florile... 

Într-o clipă de rătăcire mi-ai rupt aripile 
dar îngerul grădinii mi-a dăruit aripi noi 
din petale de flori. 

Lacrima de dor 


Prinde-mi, lacrima, iubite, in palme! 
Inchipuieste-ti, sufletul meu 

venit catre tine, ca un suspin! 
Prinde-mi, lacrima! 

Oglindeste-te, in ea 

şi mángáie-ti, fata a sărbătoare! 
Lacrima mea-candoare, lacrimă-floare 
va limpezi astfel, fata iubirii! 

Floarea de colt 


Cand ai pierdut aproape tot 
S-a căscat o prăpastie uriaşă si, 
Brusc, îmbătrânind ai fi vrut să mori. 


Urma să descoperi că având viaţă, ai totul... 


Ca să trăieşti deplin, ai plătit urcând târâş 
Pe culmea durerii unde floarea de colt te aştepta. 
Văzând-o numai, sufletul tău a renăscut! 


Lumini şi umbre 


Mă regăsesc la lumina lămpii 
într-o seară a greierilor. 

Eu şi imginea mea, 

două umbre ce dispar, 
născându-se... 

Casa batraneasca 


Cineva mi-a dat pontul. 

Batrana vinde casa 

$i se muta la sot, in satul vecin. 

Avesese un sot navetist Neguta. 

Casa e puternică, aproape că îi seamănă. 

În hol m-a atras şemineul cu hornul din colt. 

Îmi aminteşte de bunica şi de copilărie. 

Totul e verde, uşile cu praguri late, 

Ferestrele cu pervazul plin de flori 

Şi podina din drugi mari de lemn. 

Ce bine îmi este aici! 

Parcă aş fi în anii şaizeci... 

lubesc casa asta şi o vreau pentru sufletul meu! 
Bătrâna e mulțumită, că o va cumpăra cineva 
Care să-i păstreze vii, amintirile 

lar eu sunt fericită, că în toate încăperile, 

„îmi văd” bunicii, unchii şi mătuşile, părinţii tineri. 
Bine v-am regăsit, dragii mei! 

Sculptorul 


Ai sculptat mereu, cuvinte, pentru suflet pentru minte 
Ducand vremea inainte.Te vad la masa tacerii, 
Linistit in faptul serii, hranind timp si hranind soarta 
Şi trasand linia dreaptă. Şi aduni şi tot aduni 

Zile calme, aspre luni, învrăjbite săptămâni, 

Ani frumoşi şi durerosi îi înnozi şi îi descosi, 

Care-a fost mai dăruit şi care mai ostenit... 

Doamne, câte-am pătimit! Treci prin poarta de sărut 
să priveşti spre infinit, gând duios şi nesfârşit... 


Galeria mea cu poeme mute 


Din tot ce am, 

nimic nu-mi aparţine: doar viata! 

Am adus atâta iubire în ea, 

încât devenită pictoriță, am pictat în fiecare zi, 
câte un poem mut dar atât de viu! 

Aici, în vârful degetelor, se află totul 

şi mâinile îmi pun truda în oglindă. 

Viaţa mea, o galerie cu tablouri vii, 

poeme mute de atâta culoare şi bucurie! 

Regina de alb 


Privesc la viata mea ca la o tabla de sah 

invadata de nebuni si de cai salbatici. 

Trimit numai gandul la inaintare 

si aflu ca au fost nimiciti de propria nebunie. 

Pe tabla mea de şah se mai bat încă pioni nevinovați 
trimişi la moarte ,,sigura,, de regele negru. 
Nebunia-boală molipsitoare a cuprins tot regatul 

dar carul „reginei de alb,, se înființează la palat. 

Şi, ce mândru era regele negru! 

Ştia cât urăsc nebunii dar şi cât îmi plac caii sălbatici... 


Nu, n-am sa plec! 


Nu, n-am sa plec! 

Cu roua dimineţii m-au primit trandafirii 
Şi-acum, în toamna vieții 

M-am predat iar, iubirii. 


Nu, n-am să plec! 

Corabie vie, pe valuri plutind, 

Te chem, să-mi deschizi orizonturi 
Si-mpreuna, iubite, să pornim către porturi! 


Nu, n-am să plec! 

Cât înfloreşte teiul şi plopul înalt 

Şi umbră ne mai fac, 

Sub ochii tăi, iubirea, vreau să mi-o tac! 

O clipa de singuratate 


În liniştea adâncă din câmpie 

Te-am simţit, Doamne, în lanuri frematand! 
Erai acolo, în culmea bucuriei. 

Priveai în bob, pâinea crescând. 


Ne vrem atât de singuri, câteodată 

Şi în păduri, ne-ascundem revanşard 
Dar când dispare, parcă, lumea toată, 
Rămân doar fricile care ne ard. 


Si iar şi iar, luând-o de la capăt, 
Pe-o ata, zilele înşiruim. 

Clătind lumina în izvorul proaspăt, 
O nouă fata, lumii, daruim. 


Două vieți 


Vieţile noastre, 

două pâraie, cu albii bine croite, 
revărsându-şi preaplinul 

din beţia ploii care a trecut. 
Libere, undeva pe bărăgane, 
şuvoaiele se imbrátiseazá. 
Pentru câtă vreme însă?! 


89 


Bunicii mele 


În ziua in care, ai plecat, 

acum un sfert de veac, 

lumina lui martisor a devenit rece 
şi-n ziua aceea a fost toamnă tristă. 
Te văd aevea, 

cu broboada groasă 

din catifea maronie, pe cap 

ce-ţi acoperea jumătate din trup. 
Devenisei atât de mică, o copilă! 
Tu, însă rămâi 

icoana copilăriei mele! 

Veneai de la biserică, 

atât de senină, 

că fiecare gând te mângâia, 
bunico! 

Nu ţi-am spus niciodată, 

cât te iubeam 

cu frumosul tău coş 

împletit de meşter 

şi canitele tale de moşi 
împodobite cu cireşe 

şi prune uscate, 

cu străchinile tale mereu pline, 
şi mâinile tale, mereu dăruinde! 


Azi, m-am întors în timp, îngerul meu! 


„Am vazut,, iar ladita ta din lemn 

cu zahăr cubic, covrigi, mere şi nuci, 
comoara rămasă, 

balsam pentru suflet. 

În ea strecor acum, 

recunoştinţa mea, bunico! 

Un vis 


Ca sa te pot atinge, 

m-am preschimbat in nea, 
pe trupul tau, sa pot ninge 
duios, dragostea mea. 


Alegerea 


Ma aflam 

in fata unui cutit 
cu două tăişuri. 
Am ales 
siguranţa vârfului. 


Poveste 


În noaptea mea 
mângâiam iarba din luncă 
şi luna o aveam, întreagă. 

Curgere 


Curge viata, ca un val, 
ideal de ideal... 

Marea, zbucium de idei, 
viata in splendoarea ei! 


Cuvinte verzi 


Din mierea gandului astept 
cuvinte verzi zâmbind în soare, 
cuvinte-pete de culoare 

pe griul vieţii imperfect, 

cuvinte verzi cu spicul drept. 


Dorinţă 


Lasă-mă, să te iubesc! 
De mii de ani, te rog. 
Dar tu eşti mereu călător 
Şi strigătul meu 

S-a pierdut pe cale. 
Lasă-mă, să te iubesc! 


Între verde şi albastru 
(sau ,,timpul-servitor,,) 


Poate că aerul nu mai miroase 

a crini sau a lăcrămioare. 

Poate că timpul a aruncat 

parfumul acesta dulceag 

odată cu iubirea noastră. 

Laptele însă are acelaşi gust 

de iarbă verde! 

Doar ochii albaştri mă mai fascinează 
asemeni cerului după ploaie. 

Visând la stele mai fură timp 


şi-l maruntesc în dinţii secundelor-albe 


precum laptele, amărui ca firul ierbii. 
Timpul- praf stelar parfumat, 

fuge pe usa din spate a vieții, 

mereu între verde şi albastru. 


lubirea lui 


Sunt apa ce susură 

de un dor veşnic, nepotolit. 

Voi îngheţa, la venirea iernii 

văzând iubitul, imbrätisänd 

un alt suflet îndrăgostit. 

Mă vor privi ca pe-un decor abstract. 
Singurul lucru care va conta, 

va fi fericirea lui, 

alimentată mereu de alte izvoare, 
acum, îngheţate. 

Dorul 


Din tacere si credinta, framantarea din fiinta, 

Din haos şi dintr-un nor a ivit ieri, al meu dor. 

Din tăcere-ncremenire s-a născut a mea iubire 
Şi-aş fi vrut să dau de ştire, să bucur întreaga fire! 


As fi vrut să-ţi scriu, să ştii, că iubirea va pieri 
Daca pasii-ti sunt pustii şi nu vrei, de ea, să stii! 
Din tăcere şi credinţă, frământarea din fiinţă, 
Din haos şi dintr-un nor, a ivit ieri, al meu dor. 


Copacul-chitară 
In memoria Tatianei Stepa 


S-a mai frânt un copac. 


Păsări mii şi-au luat zborul 
Să-i dea ultim onorul pe sub cerul opac. 


Foşnet calm, tânguit din tarana răzbate 
Şi copacul-chitară, drumul ultim străbate. 


Doar o cruce, din el, timpul poate să scoată, 
Unic semn amintind dureroasa lui soartă. 


Pe altarul poeziei 
Luceafarului poeziei romanesti 


Ai semanat cuvinte-flori, 
Dumnezeiesc deschise-n zori 
Şi-ndrăgostite doar de soare 
Precum iubirea roditoare! 


Din coşul inimii, fierbinte 
Ai semănat mii de cuvinte! 
Divine muzici împletind 
Din lacrima pură de gând. 


Preaplinul lor l-ai revărsat, 
Peste un univers curat, 
Peste un suflet de iubită, 
De seva lor, îndrăgostită! 


La templu a venit sfioasă, 
Aducând inima-i voioasă, 
Legată de-un cuvânt de jar, 
Să ardă calm lângă altar. 


97 


98 


La teiul lui Eminescu 


Plin de vers si armonie, 
Eu îl simt pana la sevá. 
Imi inspira bucurie 

Şi-mi dă liniştea supremă. 


Coborât, din vis, poetul, 
Teiul il imbratigeaza. 
Dinspre ei aud sonetul 
Care viata-mi lumineaza. 


Un sonet cu vers de aur 
Si cu unda de mister, 
Un sonet cu al sau faur 
Se întorc din efemer. 


O muzica-naltatoare, 
Adieri ce n-au mai fost, 
De un secol de-ncântare 
Dau trăirilor, un rost, 


Dragostei, ființa pură 
Ce-a visat-o marmoree, 
Omului, credința bună 
În iubirea de femeie, 


Sufletului, multumirea 

Ce-a dorit-o peste veac. 
Poezia şi iubirea, 

Pe sub tei, mereu se-mpacă. 


S-a mai stins o stea 


„Sculati-va, sculati-va, sculati-va 
Din somnul cel de moarte! 
Salvati-va, salvati-va, salvati-va 
Prin limbă şi prin carte! ,, 

Grigore Vieru 


Cum vine omul, numai, numai zâmbet! 
Când pleacă omul, numai, numai plânset! 
Mai bună, lumea, cu un gram, o lasă 
Tribut plăteşte pentru el, o viaţă! 


Cum vine omul, numai, numai soare 
Şi-i noapte grea a lui plecare. 

Un nume bun, un nume drag ne lasă 
Şi o-ntristare pentru-o-ntreagă viaţă! 


Când vine omul, numai, numai miere 
Când pleacă omul, inimă-n durere. 
Câte-o fărâmă pentru fiecare, 

Cât are Omul, inima, de mare! 

Axis Mundi sau ,,O lansare de carte,, 


In sala oglinzilor, 

un înger aşează cărți pe scaune 

în aşteptarea prietenilor. 

De ziua Sfintei Marii, toate zâmbetele lumii 
s-au strâns pe fata prietenului nostru! 

„Axis Mundi,, e cartea care aşteaptă. 

Mâini înfrigurate o răsfoiesc. 

Cersetor la poarta lumii, 

îngerul-poet vrea nemurirea, 

fără să ştie că Dumnezeu i-a picurat-o în aripi. 


Fericirea e muta 


M-ai rugat odată să-ţi scriu o poezie 
dar eram atât de îndrăgostită 

că nu-mi găseam cuvintele: 

se ascunseseră adânc, în suflet. 


Şi-apoi duceam darurile tale 


destul de grele pentru umerii mei tineri. 


Dar poezia întârzia să apară 
şi într-o zi ai plecat. 


Atunci au irumpt 

şi dorul mi-a ars sufletul 
alungând cuvintele 
ascunse din iubire, cu grijă. 

Adio! 


Am auzit un şuerat prelung 
Şi gandurile-au prins să zburde iar 
Crezând în revenire, visul meu amar. 


Lăsând în urmă călătorii 
Ce-mi desfătau neliniştea privirii 
Ti-am spus atunci ,,adio!,, şi tie şi iubirii. 

Anotimpurile dragostei 


Cand timpul, sarpe veninos, o clapa de pian a ros 
Am fugit amandoi, pe data, de clapa trista, sfaramata. 


În cântec nou, de nepătruns, ființa noastră s-a ascuns 
Fără acordurile-n care iubirea plânge şi-apoi moare. 


O melodie nouă încropesc, acorduri pentru zborul îngeresc, 
O piruietă, paşi adăugaţi şi suntem cu-o iubire mai bogați! 


Ritmuri vrăjite 


Trupul mlădios al chitarei tale, 
mă strânge de mijloc uşor. 
Simt mâna ta, mă simt chitara 
ce-şi cântă fuiorul de dor. 
Aud ploaia chemată 

cum bate în geam, fericită. 
Mă simt chitara, viu acordată, 
de tine şi de ploaie, iubită! 

intoarce-ti, fata Orfeus! 


Pierdut, 
in fata ferestrei 
arzi amintiri si lacrimi... 


Euridice e aici, jucăuşă 
dar nu o vezi de mâna cu care 
priveşti în zare... 


Palmele-i goale 
visează 
să-ți descopere argintul. 


Ochii 
şi-au făcut drum 
prin părul tău... 


Întoarce-te, Orfeus 


să-ţi poată pătrunde 
în suflet! 

Suflet deschis 


Atatea bogatii am strans in ochii-mi blanzi si parul nins 
Dar când furtuna a venit eu o epava-am devenit! 
Căutătorii de comori m-au ocolit de-atâtea ori 

Si, lenesii, au adunat nisipul ce m-a îngropat. 


Sunt o epavă prea bogată în aur şi în diamante! 

A mea e marea, marea toată la fel şi stâncile înalte! 
Văd cum se tot zbat în zarea strâmtă şi marea pare prea adâncă... 
Îi văd izbindu-se de stâncă şi, orbii, mă ocolesc încă! 


Am crescut 
Lui Adrian Păunescu 


Am crescut în umbra unui gând din copilărie. 
M-am hrănit din lacrimile tuturor, 

culese de poetul neobosit. 

Cartea lui -scripetele fântânii la care vin visătorii. 
Ciutura încă se mai miră: 

„Cum stă cruzimea ascunsă de toleranţă! ,, 

lubirea, dar divin 


Aud cum urcă în mine, o doină. 
Vreau să prind trilul silabei rănite 
Şi devin o rană, un cântec spre cer. 


Sărut smerită mâna albită de zăpezile sufletului. 
Mă doare doina zăpezii sufletului tău, 
Cum doare petala macului smulsă de vântul hain. 


Şi rog înaltele izvoare safire 
Să păzească liniştea sufletului însetat de iubire, 
Stând de strajă mereu la poarta inimii tale! 


Te bucură, de roua iubirii divine, 
Lăsată sub bolta de inimi senine! 


Fir de lună 


Noapte, noapte 

îmi dai şoapte, 

de iubire şi de dor, 
sărutarea lui pe pleoape, 
dragostea ca un fuior 

ce se toarce, zi de zi 

în lumina soarelui, 
împletindu-se cu luna, 
în braţele cerului! 

Ganduri in haiku 


un ochi pe fata 
un ochi pe dos, mereu, 
haina timpului. 


toamna ruginie, 
lumina rece, pe drum 
batatorit 


mángáierea ta, 
crestele muntilor 
in plecaciune. 


departarile, 
inima calatoare, 
clipa fugara. 


bantuit de furtuni, 
suflet-poezie, 
fulger în dar. 


ciocarlie-tril, 
dimineata de vara, 
muntele-cantec. 


partie de brazi, 


verdele suind voios 
varfuri amare. 

Acelasi drum 


Te prind de mana: nu privi-napoi! 
Nu fă greşeala fara de scăpare, 
Urcam Golgota asta, amandoi! 


Ti-e drumul greu, primejduit, 
Picioarele ti-s aprig scrijelite 
Dar chipul tau e luminos 

În privirile-osândite! 


Şi de-o să cazi cu fruntea-n mărăcini 
Lasă-mi, povara fruntii tale! 

O cruce, fie şi din spini 

Să-ţi duc pe-a vieții înspinată cale! 


Când soarele se va ascunde 
Şi de durere n-o să-l vezi, 
Să-ţi fiu alături, o lumina, 
Şi în lumină să mai crezi! 


Când sete-ti este eu să-ţi fiu, 
Năframa buzii arse în pustiu! 
Să-ţi întăresc, în timp, credința 
În tot ce înseamnă iubire 


Şi să câştigi cu biruinta 
A noastră primenire! 

Viata, unic dar 


Oricat de greu, ar vrea sa fie, 
Al vietii drum 

Sa stii, ca nue, 

Asa cum pare, nicidecum ! 


Oricat de grea, ar vrea sa fie, 
A vietii stea 

Sa stii, ca nue, 

E dragostea şi steaua ta! 


Oricât de grea, ar vrea să fie, 
A vieţii cale 

Sa ştii, ca nu e, 

De ştii să o parcurgi agale! 


Nu te grăbi! Traieste-ti timpul 
În ritmul său! 

Căci va veni şi anotimpul 
Să-ţi para rău! 


Nu te grăbi! Traieste-ti viata 
În ritmul ei! 

Întoarce-te, acum, cu fata 
Spre nepotei! 

Miracole 


Lumea mai crede 

în miracole. 

Un miracol ar fi 
ploaia mult aşteptată. 


Dar nimeni nu face nimic. 
E drept că 

nu poţi inventa ploaia 
dar o poţi chema! 


Cât te-am chemat! 

Am implorat cerul 

şi ai venit nesperat 
aducându-mi însăşi, ploaia! 


Să mai spun lumii 

cât m-am rugat? 

Numai aburii ploii ştiu 

cât am ars în această iubire. 


Lumea mai crede în miracole 
dar nu le imploră cerului... 

Veghe 


Somnul daca mi-ai veghea 
Eu mi-aş găsi liniştea! 
Sărutarea dimineţii 

Ti-as da, din dulceata vieții. 


La ureche ti-as canta, 
Cum mă-ndeamnă inima, 
Cantecelul susurat 

Ca izvorul de curat! 


Să-ţi astâmperi umbletul 
Şi să-ti bucuri sufletul! 
Somnul dacă mi-ai veghea 
Eu ti-as veghea liniştea. 


Arc peste timp 


Asteapta-ma, visare-naltatoare, 
In varf de munte, ca sa te ajung 
Sa-mi darui, razele de soare. 
Cu ele, lumea sa-mi incing! 


Cu râuri limpezi şi albastre, 
Să mä-nfrätesc în zori de zi 
Şi tu să dai, iubirii noastre 

O şansă, pentru cât vom fi! 


Fii, bucuria toamnei mele 

Şi-n primăvară s-o prefaci! 
Condu-mă, iaraşi printre stele, 
Fiinta mea să o împaci! 


iti daruiesc, drept multumire, 
Pentru credinta neinfranta, 
Doar viata mea, a ei iubire 
Să-ţi fie aripă şi tâmplă! 

Prieten drag 


Mi-ai inteles 

durerea 

si lacrima 

mi-ai sters, 
sorbind-o-ntr-un sărut. 
Si în visele mele, 
mereu, ai crezut! 


Mi-ai mangaiat 
inima, 

cu vorbe bune 
redandu-mi speranta, 
pot spune: 

mai mult curaj 

cu tine-am avut! 


Am râs, mereu 
împreună, 

în viata 

şi adevărul 
privind-ul în fata, 
temerari 

prin toate am trecut! 

Mica sirena 


Stii, eu sunt mica sirena 
Care priveste la mal, 

La printul, ce pleaca la alta, 
În corabia dusă de val. 


De-i toamnă sau primăvară, 
lubirea-mi va fi la fel- 

Un fel de corabie rară, 

De rău, ocrotindu-l pe el. 


Furtuna, de va vrea să vie, 
Cu griji mari să-l cuprindă, 
Voi şti să-i îmblânzesc unda, 
Cu inima mea, tremuranda. 


Muguri de iubire 


Câţi muguri de iubire, 
parfumul lor mi-au dat 
în cântec de-nflorire 
i-am dezmierdat. 

Clipa limpede 


Tine-ma in brate, soarta, 
Mangaie-mi pe frunte stele 
Si în ochii tai, cu grijă, 
Pune-mi numai peruzele! 


Înfloreşte-n piept iubirea 
Ce din faşă mi-ai promis 
Să imi depăn fericirea 
Pe aripa ei de vis! 


Ţine-mă în braţe, soartă, 
Legănându-mi clipele 
Să găsesc în ele poartă 
Pentru drumul limpede! 


Dorul 


Plecai, dar nu ştiai 

Că privirea mea te urmărea pe alei 
Şi gândul iti striga: 

Întoarce-te! Întoarce-te! 


Tocmai mi-ai dat foc 

Şi până revii mă voi face scrum. 
Voi arde singură în visele mele. 
Întoarce-te! Íntoarce-te! 


Cu bine! 


Ce mult te-am iubit, 
Sa spună serile târzii... 
Ce mult te-am iubit, 
Tu, niciodată nu vei şti! 


Ce mult te-am iubit, 

Să spună zile de nesomn... 
Ce mult te-am iubit, 

Să spună sufletul de om... 


Dar nu se poate descifra, 
În traiul zilnic, dragostea. 
Si nu poţi duce, trup firav, 
lubirea unui suflet brav. 


Nu cunosc singurătatea 


Când mi-a fost dor, 

Marea m-a învelit cu valul ei. 

Când mi-a fost dor, 

Cerul mi-a picurat din stropii săi. 

Când mi-a fost dor, 

Muntele însuşi m-a chemat spre creste! 
Când mi-a fost dor, 

Nu m-au lăsat însingurat! 

Firicel de fan cosit 


Firicel de iarba verde 
Sarut ochii cui ma vede 
Şi gurita cui mă vrea 
Ca să fiu mireasa sa! 


Firicel de iarbă deasă 
Te-am îngrijit langă casă 
Şi-acum toamna îmi eşti fân 
Cu parfum de pus în sân! 


Firicel de fân cosit 

Mă îndeamnă la iubit, 

La cântat şi la horit, 
Doru-n zare să-mi trimit... 


De ce-aş fi tristă! 


De ce-aş fi tristă, 

Când tu m-ai învăţat libertatea! 
Am gustat-o împreună, picătură cu picătură... 
De ce-aş fi tristă, când ştiu că vei veni 
cu cerul în priviri 

şi zâmbetul deschis spre alte orizonturi! 

Fè 


Poeme de credinta 


be 

Rugaminte 


Lasa-ma, 

sa-ti mai fiu, 
Doamne, 

o floare 
înflorită-n câmp! 
Să mă mai legăn, 
de-ncântare 
sorbind din ochi, 
al tău pământ! 


Mai lasă-mă, 

să gust 
splendoarea, 

ce o reverşi 

în zori de zi! 

Si lasă-mă, 

să fiu eu, floarea 
plină de vers 

şi armonii! 


Mai lasă-mă, 
să cânt 

în soare, 
minunea vieții 
de a fi 

şi darul tău 
plin de culoare 
şi cântece 

de ciocariii! 

Poem de credinta 


Fiecare pas ce-l fac, 

Mi-e calauzit de Tine. 

Cu viata ma impac 

Si simt, Doamne, ce e bine! 


Orice gând pe care-l am, 
ÎI trimit întâi la Tine. 

Ca o pasăre pe ram, 
Ciripind voios, revine. 


Fiecare vorbă-a mea 
Tot cuprinde şi rasfata, 
Fiindcă ştiu, că are-n ea 
De la Tine, multă viata! 


Fiecare întâmplare 

Ce mi-ai dat-o, a trăi, 
Are-o pildă de-nchinare 
Şi-i izvor de bucurii. 


Şi-apoi oamenii îi simt, 
Că-s trimişi în calea mea 
De la Tine. Ca pe daruri 
Să-i primesc, cu inima. 


Apa, focul şi pământul, 
Cerul, soarele şi luna 

Ai trimis, să-mi fie sprijin, 
Vieţii întotdeuna! 


Dumnezeire 


Pe aripi de lumina 

TU mi-ai trimis iubirea 
Şi am primit-o-n suflet, 
Adânc, odihnitor. 


Rămâi aici, minune 
Să înfloresc prin tine 
Şi să-mi aflu menirea, 
În graiul stelelor! 


Şi de va fi ca timpul 
Vrăjmaş să se arate 
Atunci când anotimpul 
Va ninge peste toate, 


Tu, flacară încinsă 
Să-i stai mereu în cale 
Cu inima patrunsă 

De toate ale sale. 


Sa îi rămâi oglindă 
Fidelă peste veac 
Acestui suflet care 
Îşi caută un leac. 

Credinta mea, arca mea 


Urcusu-mi sfideaza caderea 
Si pasu-mi devine sprinten, 

Strunind din adancuri vointa 
Ce vieții îi mai da un pinten. 


Nu plâng, sângerez voluptuos. 
Din tălpi smulg azi, spinul cel rău, 
Privind către cerul umbros 

În drumul spre Dumnezeu. 


O ploaie de vise mă-ncarcă 
Hrănindu-mi slăbită, puterea. 
Şi-mi fac pe dată o barcă 

În care doar TU mi-eşti averea! 


Recunostinta 


Doamne, iti multumesc ca mi-ai dat 
Ochi de privit şi mâini de mângâiat, 
Inimă de pâlpâit şi gură de sărutat! 


Pasi, să mă poarte spre el,Tu mi-ai dat 
Şi minte s-aleagă un suflet curat 
Pe care să-l mângâi neîncetat! 


$i, Doamne, eu iti mulțumesc zi de zi 
Că în iubire, cu drag, Tu má tii 
Dar eu, nu Ti-am dat decat poezii, 


Cuvinte, să spună, cat pot să slavesc 
lubirea de oameni şi cât îi iubesc 
Şi câte-am făcut ca să-i mulțumesc! 

loana Voicila Dobre - Poeta anotimpurilor 
ESEU 


Poezia feminina din toate timpurile a fost si a ramasplina de 
sensibilitate.Este si cazul creatiilor poetice ale loanei VOICILA 
DOBRE. Se pare ca scrisul l-a avut innascut si asta se vede 
prin atracţia de a participa în toate etapele vieţii la activități 
literare fiind o prezenţă activă la cenaclurile literare pe unde a 
învăţat, a locuit şi muncit. 

Natura este prezentă în foarte multe creaţii, aceasta fiindu-i 
cunoscută. Nu consider că este necesară nominalizarea 
creaţiilor prin care tablouri peisagistice sunt redate prin 
minunate măiestrite versuri. Abordarea unui stil liber în creații 
este ceva specific pentru creaţiile acestei poete, dar nici forma 
clasică nu îi este străină. Natura se înterpătrunde cu ființa 
umană în majoritatea creaţiilor, făcându-le astfel mult mai 
atractive şi deosebit de curajos surprinse. Anotimpurile devin 
ființe care se personalizează printr-o cromatică specifică. 
Toamna devine o doamnă distinsă împodobită cu bijutierii de 
fructe, frunzele devin veşminte preţioase, iar ca distincţia să fie 
deplină, paşii sunt masurati, iar privirea îi este blajină. Imaginea 
iernii este ca fiind sora toamnei care vine peste câmpii cu 
plăpumi albe, care să acopere frunzişul toamnei. larna este o 
femeie furioasă si geloasă. Primăvara este frumoasa 
transformată în acea tânără cu palme de flori şi împodobită cu 
acele creaţii ale naturii pe care le ignorăm cu inocenta. Citind 
creaţiile loanei, revăd tabloul lui Sandro BOTTICELLI (1445- 
1510) cu acea ,, PRIMAVARA’ încântătoare! Dar primăvara este 
şi simbolul iubirii de viata, de tot ce este frumos devenind o 
subtilă sau comună metaforă. 

Dragostea şi iubirea a devenit un subiect omniprezent. 
Devenită mamă, desigur că iubirea se răsfrânge şi asupra fiilor 
săi. Invocarea dorului acel cuvânt intraductibil în alte limbi ca 
fiind un crai, venind odată cu razele Lunii, doamna nelipsită în 
poezie. Acest crai pare să fie o nouă înfăţişare a celebrului 
zburător creat tot de un român. Fericirea poetei vine la ea fără 

un motiv anume, în tăcere, implinindu-i visele. Pentru loana 
viata rurală este ceva foarte normal, fiindcă vacantele le 
petrecea la sat unde mediul natural îi era prieten, câmpia fiind 
„liniştea supremă,, iar lanurile devenind „culmea bucuriei,, de 
unde ne creşte nouă pâinea cea de toate zilele. Aici în „casa 
bătrânească,, unde este sanctuarul copilăriei, unde oaspeții 
sunt primiţi cu dragoste şi respectul specific satului românesc. 
Mai sunt multe de spus despre creaţiile loanei VOICILĂ 
DOBRE, viitorul va descoperi desigur alte valenţe ale acestei 
distinse creatoare de frumos. Ca orice poetă care se respectă 
nu îi lipsesc visele şi iluziile, cuprinzând acele dorințe magice 
pe care numai poezia ti le poate aduce. 

Poate aceste rânduri nu aveau să fie scrise, dacă nu eram 
fermecat de scrierile loanei, în care am găsit unele asocieri cu 
satul meu natal din ţinutul Moldovei lui Ştefan, situat în 
apropierea municipiu Fălticeni. 

Distinsă loana mergi înainte, scriind mereu tot ce sufletul 
tău sensibil iti va dicta. Sunt sigur că cititorii tai te vor aprecia 
aşa cum meriti, pentru creaţiile tale minunate. 


Eseu scris de Mihai LEONTE, 
Un anonim printre poeții care iti doreşte mult succes în 
viitor.- Moldova Nouă 22 ianuarie 2010 


Unduire între verde şi albastru 


Aventurîndu-ne printre versurile poetei loana Voicilă Dobre, 
aventură al cărei sfârşit lasă cu siguranţă un strop de unduire 
între verde şi albastru, ne (re)gasim în fata unui peisaj poetic de 
o mare profunzime. Invadati de modele poetice atit de diferite 
şi, uneori, zgomotoase, atmosfera calmă şochează cititorul 
printr-o chemare la odihnă sufletească, la bucurie interioară şi 
regăsire. 

Deşi poeziile sînt de o simplitate debordantă, ceea ce le 
face uşor de citit şi asimilat, dincolo de versuri se ascunde o 
lume de sentimente umane bine explorate. Unele poeme par 
mai degrabă rugăciuni, rugăciuni adresate naturii, omului, 
divinității. 

Sufletul poetei este de o mare puritate, dragostea şi 
frumosul fiind teme comune tuturor poeziilor. Cursivitatea 

versurilor, clasicismul in care te regasesti ca intr-un curcubeu 
perfect asezat pe seninul cerului interior, indeamna la purificare 
interioara si regasirea frumosului din sine. Interesant este ca 
loana Voicilă acceptă iubirea ca pe un dar divin, nu ca pe o 

dorință personală izvorind din necesitatea susținerii şi 
reciprocitatii: "Aud cum urcă în mine o doină. / Vreau să prind 
trilul silabei rănite de dor/ şi devin o rană ce-şi prelungeşte 
cântecul spre cer." În unele poeme, poeta cochetează cu 
tehnica haiku-ului, fără a încera însă perfecțiunea acestui gen 
de poezie. Sînt mai degrabă micropoeme, strînse cu grijă şi 
legate cu fundita în grupaje ce se dovedesc macropoeme: 
"iubirea toamnei, / mustul viei/în venele tale./ gând boltit, / 
curcubeu râzând / după ploaie." Din poezia "Gânduri" un bun 
exemplu. Poezia religioasă, de autentică trăire şi relationare cu 
divinitatea, poezia dedicație, sunt de asemenea teme cu mare 
cuprindere în volumul propus. 

El se adresează unei categorii variate de cititori, iar 
credința mea este că publicul ţintă va primi cu plăcere, chiar cu 
încîntare, o hrană sufletească atât de necesară regăsirii de sine 
şi dezvoltării spirituale. 

Şi chiar dacă lirica este feminină, sensibilă, furat de 
atmosfera culorilor, m-am simţit bine citeva ore printre versurile 
loanei Voicilă Dobre. 


Liviu-loan Mureşan- 2010 
Poeta care dăruieşte din suflet 


Poezia lonelei Dobre este precum ea însăşi..sensibilă, 
fragilá...pliná de iubire...de dăruire. Versurile sale curg lin spre 
inima cititorului... O poezie profundă, în care autoarea îşi 
prezintă treptele vieţii cu seninătate, atât pe cele bune cât şi pe 
cele mai puţin reuşite. 

M-a impresionat cum aceasta fragilă femeie stie să traisca 
din plin fiecare clipă dăruită de Dumnezeu... 

Este o poeta care ne dăruie sufletul ei...inima ei prin 
versurile sale. Îi urez succes şi inspiraţie! 


Florenţa Marinescu - Australia 

Cuvinte cristaline 


Este o placere deosebita sa-i recit versurile. Scandura 
fermecata a scenei a fost fericirea vietii mele. 

loana Voicilá Dobre, are un gen aparte de a-şi arăta 
sentimentele. Atat relele cat si bunele ni le ofera cu gratitudine 
pe tipsia gandurilor sale. 

Cuvintele curg ca un izvor limpede in care se reflecta 
cristalin, sentimentele autoarei. Îi urez sănătate şi noi volume cu 
versuri minunate. 

George Serban — scriitor şi cantautor din Mangalia 


Darul şi parfumul florilor de tei 


lonela Dobre are acel "que" ce mă face să revin iar şi iar, 
atât asupra temelor lansate de ea, cât şi asupra versurilor 
sale... 

Poeziile doamnei lonela Voicilă Dobre, au darul şi parfumul 
florilor de tei, fiind suficient să te scufunzi în lecturarea lor, ca să 
scapi de stresul zilnic al vremurilor noastre. .Aş aseza pe acest 
volum, cununita din florile sufletului ei şi mi-aş pune acest 
volum la îndemână... 

Marius Adrian Porojnicu, Craiova, 2010 


Floarea de colț din poezie 


Dacă m-ar întreba cineva cu ce aş compara-o pe loana, 
referitor la opera ei, aş spune că, gindindu-ma la flori aş 
compara-o cu floarea de colt, dacă m-aş gîndi la roci cu un 
cristal, dacă m-aş gindi la parfumuri mi-ar veni în minte un 
parfum proaspăt, iar dacă m-aş gîndi la muzică, cu Balada lui 
Ciprian Porumbescu. Aşa am perceput-o eu citindu-i poeziile, 
poezii simple, optimiste dar cu atâta încarcătură lirică încât 
după ce le citeşti, te simti mai pur, mai aproape de divinitate. 

Poezia ei, e limpede, curată ca apa cristalină a unui izvor 
de munte. lubesc poezia loanei şi mă bucur enorm că o cunosc 
şi că o pot citi. Cu admiraţie şi prietenie. 


Delia Stăniloiu - Bucureşti 

Victoria Lipan contemporana 


Este greu de scris doar în câteva rânduri despre lonela. Si 
asta pentru că este o femeie de o mare complexitate, trăsătură 
care se răsfrânge şi asupra poeziilor sale. 

lonela este pentru mine o Victoria Lipan contemporană, ale 
cărei trăsături o definesc ca om şi poet: aspră dar şi sensibilă, 
inteligentă şi talentată, o mamă minunată, o 

luptătoare cu viata şi un prieten de nădejde. Dragostea, 
neliniştea, zbuciumul şi frământările ei 

semnifică labirintul interior, un drum al căutării versului, pe 
care-l parcurge cu sufletul şi mintea. 

Rodica Rodean 
Membru fondator, preşedinte Asociaţia Universul Prieteniei 


Gânduri sincere 


Pentru mine, versurile doamnei loana Voicilă Dobre, 
reprezintă gânduri sincere, scrise cu inima pentru sufletele 
cititorilor. În fiecare poezie am descoperit o poveste de viata, o 
întâmplare trăită, un eveniment real adică bucurie şi tritete, 
candoare şi duritate, nou şi vechi, alb şi negru îşi găsesc locul 
potrivit în creaţiile doamnei loana. 

Viorel Sima 
Realizator „Sunetul anilor” Radio Universul Prieteniei 


Armonie din armonia naturii 


M-am oprit asupra unei poezii din toate creaţiile pe care le- 
am parcurs cu mare drag „Zvon de iarnă". Am parcurs cu 
sufletul poezii uşor de citit, uşor de înţeles, cu ritm, măsură şi 
rimă, adecvate dorinţei de a transmite cititorului cele ce a vrut 
creatoarea. 

Spuneam că m-am oprit asupra unei poezii. De ce? Pentru 
că am descoperit în ea trecerea prin cele patru anotimpuri, 
trecerea prin cele patru cicluri de viata ale omului. O asemănare 
perfectă între om şi natură, cum de altfel o fac mai toţi poeţii pe 
care-i cunoaştem. 

Toamna, tristă, îşi alungă cu ajutorul prinţului cel frumos, 
tristețea, dând-o vântului s-o poarte dincolo de frunzele 
aşternute ca un covor moale, peste care să treacă falnice, 
celelalte anotimpuri, aducând cu ele specificul lor: 
culoare...lumina...frumusete...bogatie...caldura. E viata omului 
care trece de la tristeţe la bucurie, în funcţie de obstacolele pe 
care le are în drumul pe care destinul i l-a sortit. Cel ce va 
triumfa în desfăşurarea vieţii, va fi soarele care va sti să aducă 
raze de lumină acolo unde întunericul încearcă să pătrundă şi 
căldură acolo unde frigul îngheaţă inimile îndurerate. 

Creaţiile loanei, citite în fapt de seară, în unduirea melodică 
a unei melodii ce cu greu se mai lasă oprită, ne aduc zâmbetul 
pe buze, lumină în privire şi duioşie în suflet. 

Mulţumesc pentru că mi-ai dat şi mie ocazia să-ţi descifrez 
sufletul şi trăirile personale! Felicitări pentru minunatele creații! 


Nelia Viulet 
Culorile IUBIRII 


loana Voicilă Dobre şi-a găsit un „LOC DE TAINĂ”. Şi-a 
„dus” trăirile, durerile şi bucuriile, visele şi dorinţele, tristetile si 
chemările în poiana mirifică, veşnic dăinuitoare a pădurii de 
cuvinte. Culege acolo, în colţul acela de sentimente, unica ei 
comoară: IUBIREA. 

Cititorule, bucurá-te de frumusețea ce curge prin trecerea 
de timp în acest „loc de taină” şi ascultă-i ruga: 

„Să nu mă-ntrebi nimic acum / când, în răscruci, se 
întretaie / atâtea drumuri neştiute / şi inima mi-e valvataie.” 

De poţi, ascultă în tăcere cuvântul înnobilat de metaforă. Ai 
să găseşti frumusețe tihnită. Ai să descoperi un suflet ce 
sembracă în culorile anotimpurilor ce curg cu timpul loanei: 
verde, roşu, ruginiu şi alb... Culorile IUBIRII. 


Atena-Mariana Zară - Bacău 

Gand din suflet 


Citind si recitind poeziile d-nei loana Voicila Dobre am un 
sentiment straniu...de simplu, de firesc, de familiar. Avand ca 
tema natura, sau viata, inspirata din lumea satului sau din 
experienta personala poezia d-nei loana Voicila Dobre este 
plina de feminitate si de caldura sufletesca. Citind aceste 
ganduri am avut ocazia sa simt si sa cunosc viata privita prin 
retina unui spirit feminin de o adâncă sensibilitate... 

Cunostinta si, ulterior în dialogul purtat pe diverse site-uri 
(literare), mărturisesc că am simţit alaturi de mine spiritul dnei 
loana Voicilă Dobre, grijulie, atentă, încurajându-mă mereu 
(uneori tacit) în încercarea-mi timidă de a descifra tainele 
exprimării în versuri. Vă mulțumesc! Cu deosebit respect, 


Alexandru-Costin Tudor- Brăila 


Versurile scrise din inimă 


Nu ştiu dacă eu... sunt în măsură să fac aprecieri asupra 
versurilor scrise de lonela Dobre, poezii pe care le citesc cu 
multă plăcere de multi ani şi pe care în concepţia mea 
inginerească, o consider printre ultimii romantici care ¡si 
exprimă trăiriile în versuri. 

Versurile ei sunt scrise din inimă pentru inimi, într-o lume în 
care frumusetiile şi bucuriile vieții, trec prin ochi si se opresc 
undeva, reținute de nu ştiu ce duh necurat....putine reuşind să 
apuce drumul către sufleul cel viu, aşa cum doreşte Divinitatea 
prin harul cu care ne-a înzestrat prin Sfântul Duh. 

Versurile lonelei reuşec să găsească acest drum, pentru 
cei care şi-au făcut poteci spre inima lor. 

Simt că trebuie să scriu aceste cuvinte şi pentru faptul că 
lonela vine dintro zonă geografică unde Dumnezeu i-a înzestrat 
pe oamenii locului cu înclinaţie spre literatură. Spun asta 
gândindu-mă că, singura moştenire ce a rămas tatălui meu, 
când bunicul a trecut la cele veşnice, au fost 2 caiete în care, cu 
un scris încondeiat, demn de un mare caligraf, îşi scrisese 
memoriile şi versurile proprii. 


Nicu Dan Petrescu — Craiova, 2010 

Cand magia cuvintelor captiveaza 


“Între verde si albastru”, între iarba moale în care-şi înfige 
rădăcinile palpitând de viaţă şi imensitatea albastră e cerului de 
unde-şi culege metaforele, poeziile loanei Voicilă Dobre făuresc 
o lume aparte, o lume în care iubirea devine lumină şi 
eternitate: “soarele răsărea pe chipul tău / în căutarea oglinzii / 
corn de timp vrăjit”. 

Magia cuvintelor captiveaza şi, ajungi la un moment dat, să 
îngâni versurile ca pe o incantatie: *Mai lasă-mă, / să gust 
splendoarea/ce o reverşi / în zori de zi / şi lasă-mă să fiu eu, 
floarea/ plină de vers şi armonii". 

În lumea loanei sensibilitatea şi înțelepciunea devin aripi 
care ne poartă de la pământ la cer într-o clipă ce pare eternă 
căci...“ Timpul, praf stelar parfumat / fuge pe uşa din spate a 
vieţii , / mereu între verde şi albastru. * 


Luiza Adriana Grama -Tulcea 
Un gând intre...” verde şi albastru” 


Poezia loanei Voicilă Dobre şi-a definit formula de la bun 
început, pendulând cu siguranţă între „verde şi albastru”, între 
pământ şi cer. Textele sale sunt un soi de zicere a gândului, de 
curgere constantă, fluidă a unui dor veşnic tânăr, care-şi cere 
dreptul la exprimare. Avem în fata poezia unei ființe care-şi 
strigă, cu o anume ostentatie orgolioasă, luciditatea, bucuria şi 
trăirea. 

Sesizăm elemente poetice simple care merg către 
concretetea imediată, către materia netransfigurata a realului 
însoțite de o sensibilitate pură, fragedă. 

Tema predilectă a poetei este dragostea, care nu este un 
exerciţiu stilistic ci o manifestare pătimaşă a sentimentului ce 
pare a fi inepuizabil. 

Ca femeie, se simte iubită şi la rându-i iubeşte. 

Ca poet, transferă cu generozitate simtamintele sale către 
orice element din natură cuprins între „verde şi albastru”. 


Mariana Rogoz Stratulat - Radio Universul Prieteniei 

Traim, vedem, visam, simtim, ne place... 


Nu există o regulă, o formă, un model sau o modă... care 
să oblige la descrierea sentimentelor de dragoste şi iubire, de 
speranţă sau viata, de urât sau frumos... Trăim, vedem, visăm, 
simţim, ne place... şi ne intrigă atunci când constatăm că cel de 
lângă noi nu vede, nu simte. Mergem odată cu timpul şi 
încercăm să luăm după noi frumos şi urât, viata şi speranţă, 
iubire şi dragoste, să le poată vedea şi simţi şi cei care motivat 
sau nu, au trecut pe langă ele. Este doar un dar, un dar care nu 
trebuie irosit, un dar de a sti să îmbraci viata în cuvintele 
potrivite, să le aplici frumos de pagină în aşa fel încât cel care 
nu a observat realitatea să o poată vedea în cuvintele tale, să-i 
poată simţi emoțiile. Un dar, de a cărui existenţă de multe ori ne 
dăm seama prea târziu şi la care de multe ori renuntam de 
teama unei etichete, aceea de poet. Cât de poet poate fii cineva 
care nu are acest dar? Şi până la urmă, de ce poet... de ce nu 
doar simplu, omul cu darul scrisului? Pentru că sunt multi, 
foarte multi... printre ei am cunoscut-o şi pe loana Voicila 
Dobre. În scrisul ei încape fără niciun efort acest nume, "omul 
cu darul scrisului”. 

Florin Justitiarul - 2010 


O romantică plină de clocotul iubirii 


Suflet sensibil poeta loana Voicilă Dobre este în neobosită 
manifestare a iubirii pentru natură, pentru semeni, pentru iubit, 
pentru Dumnezeu. Îşi plasează iubirea în mijlocul naturii, făcând 
natura partaşă la sentimentele sale: 

„Natura mă scaldă în aer curat / Şi-mi vine să zburd prin 
stropii reci / Dar mă prind de brațul ce mi l-ai dat / Şi trec pe 
aleea pe care tu treci.” (Aşteptarea) 

“M-a primit la pieptul ei, pădurea / Şi pe umeri, păsări mii 
mi-a pus. / Luminis mi-a strecurat în suflet / Şi-am rămas de 
dragoste pătruns.” (M-a primit la pieptul ei, pădurea) 

În unele poeme, poeta este recunoscătoare şi se bucură de 
prezenţa iubirii Divine: „Te bucură de roua iubirii divine, / lăsată 
sub bolta de inimi senine!” (lubirea, dar divin) „În liniştea adâncă 
a câmpiei, / Te-am simţit, Doamne, în lanuri fremătând. / Erai 

acolo in culmea bucuriei. / Priveai în bob, pâinea crescând.” (O 
clipă de singurătate) "Doamne iti mulțumesc că mi-ai dat / Ochi 
să privesc şi mâini de mângâiat, / Inimă de pâlpâit şi gură de 
sărutat!” (Recunostinta) 

Autoarea îşi trage esenţa inspiraţiei din noaptea plină de 
şoapte şi dor: „Noapte, noapte / îmi dai şoapte / de iubire şi de 
dor ,/ sărutarea lui pe pleoape, / dragostea ca un fuior / ce se 
toarce zi de zi / în lumina soarelui/ împletindu-se cu luna / în 
brațele cerului!” (Fir de lună) 

O romantică plină de clocotul iubirii, poeta înşiruie versuri 
de-o sensibilitate lirică deosebită. iti doresc, lonela mult spor pe 
taramul poeziei. 

Elena Paduraru - poeta 


O lectura reconfortanta 


Sunt cîteva poeme excepţionale care creează o atmosferă 
specială de iubire: iubire maternă, tandrete, iubire protectoare, 
iubire divină, iubirea naturii... 

Frumusețea mataforelor arată perfect puterea lor de 
sugestie. 

„iubirea toamnei, / mustul viei / în venele tale.,, 


„noapte violetă, / vis agăţat / în colțul de lună.,, 


Ştii cumva un loc anume / Unde pacea să-şi găsească, / Si- 
unde masa, somnul, toate / Să înceapă să-i tihneasca? 

Intâlnirile succesive dintre persoană şi frumuseţile vieții: 
pădurea, raza, floarea, drumul, râul, curcubeul, soarele... 

„M-a primit la pieptul ei, pădurea / Raza, floarea, drumul şi 
înaltul / Râu lunatic ce ridică nori de vis, / Curcubeul, foşnetul, 
cântatul 

Lirismul poemelor cultivă frumusețea absolută, o armonie 
între persoană şi anotimpuri: iarnă, primăvară, vară, toamnă de 
iarnă: “Focul trosneşte în sobă. / E cald şi îmi este bine” 

„Nimic nu se compară / cu diminetile de vară / din grădina 
cu iasomie / şi trandafiri, o mie!,, 

„Sunt un strugure dulce, / amintind primăvara, / Sunt un 


strugure colorat - amintind vara. / Sunt un strugure parfumat ce 
păstrează toamna / hrănind amintiri.,, 


Aceste poezii oferă o lectură reconfortantă care...sunt 


chemate să exprime frumosul. 

Elena Daia - Referent-bibliotecar — 
Biblioteca Centrală a Universității Politehnica Bucureşti 


"Din tot ce am nimic nu-mi aparţine..." 


nici viata... 
e doar bruma de atenţie 
dăruită de zei humei 
în care sufletul s-a întrupat, 
s-a înfruptat din frica 
uimitor alcătuită 
din prea multe zgomote 
interior - exterior, 
alergând însetat 
după un pumn de seminţe 
linişte în liniştea pădurilor de aur 
în care răsăriturile şi apusurile 
ard mereu 
frunzele anotimpurilor 
bucuria dansului, bucuria drumului 
rămân neatinse 
de fulgerele şi înviorările 
repetatelor furtuni 
când plouă în vers, 
viata redevine lumina 
nici nu mai trebuie culori 
doar sunetele... 
şi atunci... 
toate nuanțele cerului 
se revarsă prin mine 
în buzunarele rupte 
ale filelor virgine... 
Anne Marie Bejliu 


"Între verde şi albastru" este cartea care te cucereşte 


Când citeşti o carte, la prima lectură o faci din curiozitate, 
din dorința de a descoperii cântecul sufletului ascuns printre 
filele cărţii şi poate, uneori, după o anumită structură estetică, 
grila elementelor structurale se cuibareste în subconstient, 
creînd prima impresie care este uneori mai categorică şi mai 
valabilă decât oricare altă citire. 

Invitatia de a deschide aceasta carte şi de a-i descifra 
tainele am receptat-o ca pe un mesaj cosmic, venind din lumea 
sufletelor frumoase şi sensibile, a acelor suflete dornice de a 
lăsa ceva umanităţii, ca un semn de trecere prin anotimpurile 
creaţiei. Poezia autoarei lonela Voicilă Dobre se aseamănă 
uneori cu susurul apei din izvoarele cristaline de munte, alteori 
cu zborul unui fluture pe un câmp înflorat, ajungând până la 
cugetări care pot fi de folos cititorului, indiferent de vârstă, 
cultură sau profesie. 

"Între verde şi albastru" este cartea care te cucereşte prin 
prospeţime, prin sinceritate, prin introspectia presărată special 
pentru a îndemna la meditaţie. Lectură plăcută dragă cititorule! 


Simina Silvia Şcladan 
Gânduri în postfață 


ÎNTRE VERDE ŞI ALBASTRU 


Toamnă întârziată, un noiembrie ploios şi rece! Cu 
umezeala în oase, ca toți oamenii de vârsta mea, aciuata în 
casă, aşteptam chemări de suflete din depărtari. Printre cei 
care, amintindu-şi şi de mine, mi-au trimis, cum, minunat se 
obişnuieste printre cei “insetati de frumos”, mesaje de 
încurajare şi voie bună, a bătut la poarta net-ului meu şi unul 
„mai deosebit,, alcătuit. Mi-a vorbit mult si din inimă, mi-a citit 
din creaţiile proprii şi mi-a purtat departe gândurile triste cu 
melodii ce acompaniau frumos lectura ei... 

Aşa “am cunoscut-o” pe lonela. La puţin timp apoi, am aflat 
că îşi pregătea apariţia unui volum de autor. Prilejul de a 

raspunde gestului a venit de la sine. Am primit cu bucurie sa ma 
numar printre fericitii ce vor citi in manuscris viitorul volum. 

Intr-un “Poem de credință” prin care multumeste 
Creatorului pentru ca i-a dat “ochi sa priveasca, maini de 
mângâiere, inimă de pâlpâit şi gură de sarutat”, Il împloră: “Mai 
lasă-mă să cânt în soare, minunea de a fi” şi dragostea pentru 
oameni, primiţi “cu inima” în viata ei ca “nişte daruri trimise de 
Dumnezeu”. Consideră că fiecare întâmplare din viata cuprinde 
o pildă şi-i izvor de bucurii. In “trilul silabei rănite de dor’, a 
transmis comoara iubirii pentru ,,tot ce are viata de iubit,, vrând 
astfel să devină “o mare de iubire”. Asa a înțeles să înceapă a- 
şi clădi nemurirea fără să ştie că “Dumnezeu i-a picurat-o în 
aripile fiecărui vers”. (“Axis Mundi”) 

Îndemnului “deschide-ti inima în primăvară şi uită de iarna 
din noi” — i-a răspuns cu dorinţa de a semăna ,,cuvinte-flori, 
îndrăgostite doar de soare,,. 

Astfel toamna poetei este luminoasă “peste suflet şi pe- 
alei”, inspirând aceeaşi stare cititorilor. Ascultând ecoul paşilor, 
îşi regăseşte voinţa de stâncă: “ Mă aflam/ în fata unui cutit/ cu 
două tăişuri/ am ales/ siguranţa värfului!”. (“ Alegerea”) 

Cu convingerea că cititorii vor descoperi şi alte aspecte 
poetice care să le atingă sufletul, îi doresc autoarei urcuş 
nestingherit şi sigur “spre înalt, către care se simte atrasă de un 
ochi magnetic ce îi luminează calea”. 


Antuza-Maria-Ana Antoce, laşi - 2010 

CUPRINS 


ANOTIMPURILE VIEȚII / 13 
Sunt primăvară / 15 
Betie de primăvară / 16 
Primăvară-lăcrămioară / 17 
Uimire / 19 
Poem în oglindă / 20 
Dragoste fragedă / 21 
Bucuria inimii / 23 
lubirea primăverii / 23 
Un bujor şi-o lăcrămioară / 24 
Roua dragostei de viata / 25 
Tinerețe / 25 
Grădina soarelui / 26 
lubirea verii / 27 
Azi sunt fericită, fără motiv! / 28 
Floarea-soarelui / / 30 
Toamna vieţii / 30 
Sa ai marea.../ 31 
Dor de toamnă / 32 
Toamna din oglinda mea / 32 
lubirea toamnei mele / 34 
Frunză ruginie / 34 
Corn de timp vrăjit / 35 
Zvon de iarnă / 37 
Flacără tremurândă / 38 
Noapte de iarnă / 39 

